Ko je najviše profitirao od taksi koje je Priština uvela Srbiji i BiH? | BL Portal\nKo je najviše profitirao od taksi koje je Priština uvela Srbiji i BiH?\nKosovske takse na robu iz centralne Srbije koja su na snazi punih sedam mjeseci, napravile su odličan posao za neke susjedne, ali i daleke zemlje.\nSrpskoj privredi su izazvale gubitak od oko 300 miliona evra, dok su na Kosovu produbile siromaštvo zbog rasta cijena.\nNajnoviji podaci pokazuju da je za prvih pet mjeseci godine na srpskoj muci, koja joj godišnje donese štetu veću od 500 miliona evra, ponovo najviše profitirala Slovenija.\nOva zemlja, naime, po istom osnovu nalazila se na prvom mjestu i ukoliko se pogledaju podaci iz februara ove godine u odnosu na isti mjesec lane. U tom periodu, dakle za godinu dana, Slovenija je u južnu pokrajinu izvezla skoro deset miliona evra robe više nego u vrijeme kada nisu postojale carine, piše „Blic“.\nNa drugom mjestu, po profitiranju na račun carina koje je Priština uvela Srbiji tada se nalazila Sjeverna Makedonija i upravo ovo drugo mjesto predstavlja najveće iznenađenje.\nDrugo mjesto sada je zauzeo Izrael, zemlja koja se po profitiranju na račun taksi u periodu februar 2018. na februar 2019. nije nalazila ni među prvih deset zemalja.\nBljend Hiseni iz kosovskog instituta za statistiku kaže da je pet mjeseci nakon uvođenja poreza, uvoz iz Srbije pao 88 odsto i da je izvoz sa Kosova nastavio da raste. Ono što je zabilježeno je i povećanje cijena domaćih proizvoda, prenosi B92.\nDodik: Početkom juna razgovori o gradnji gasovoda u RS


ZAKON O JAVNOJ SVOJINI: Državna revizorska institucija ukazuje da Srbija još uvek nema preciznu evidenciju o nepokretnostima kojima raspolaže\nZakon o javnoj svojini ("Sl. glasnik RS", br. 72/2011, 88/2013, 105/2014, 104/2016 - dr. zakon, 108/2016, 113/2017 i 95/2018) je usvojen 2011. godine, a Republika Srbija još uvek nema preciznu evidenciju o nepokretnostima kojima raspolaže. U 2016. godini je uspostavljen javni elektronski Registar nepokretnosti u javnoj svojini, ali je njegova ažurnost na niskom nivou, rečeno je na konferenciji Državne revizorske institucije. Izveštaj o reviziji svrsishodnosti poslovanja "Efikasnost informacionog sistema za Registar nepokretnosti u javnoj svojini" koji je predstavljen na konferenciji je pokazao da je evidentirano 230.000 nepokretnosti, a procene o konačnom broju svih vrste nepokretnosti nije moguće utvrditi.\nDr Duško Pejović, predsednik Državne revizorske institucije i generalni državni revizor je naglasio da je ovo prvi izveštaj IT revizije.\nOva revizija je sprovedena iz dva razloga – dosadašnjih nalaza izveštaja o reviziji i nalaza iz Izveštaja o reviziji svrsishodnosti poslovanja "Raspolaganje nepokretnostima u svojini Republike Srbije" koji je Državna revizorska institucija objavila 2015. godine, rekao je dr Pejović i najavio da će DRI sledeće godine imati dva tima za sprovođenje IT revizije.\nDragan Stojanović, državni revizor za IT reviziju je istakao da je cilj revizije bila ocena efikasnosti informacionog sistema Registra nepokretnosti u javnoj svojini, adekvatnost aplikacije, verifikovanje ažurnosti i integriteta evidentiranih podataka i ocena ukupne bezbednosti informacionog sistema\nKljučna poruka izveštaja je da informacioni sistem Registra nepokretnosti u javnoj svojini ne omogućava evidentiranje podataka na potpuno efikasan način, rekao je Stojanović.\nPo njegovim rečima, nedovoljna aktivnost korisnika i neadekvatno IT upravljanje je dovelo do neispunjenja osnovnog cilja Registra nepokretnosti u javnoj svojini, a to je sveobuhvatna jedinstvena i ažurna evidencija.\nIako informacioni sistem za Registar nepokretnosti u javnoj svojini Republičke direkcije za imovinu Republike Srbije ispunjava propisane obaveze, korisnici nisu prepoznali njegovu upotrebljivost za poslove upravljanja imovinom i delimično ili u potpunosti nisu unosili podatke o svim nepokretnostima, rekao je Stojanović.\nKako je rekao, postojeći način pristupa aplikaciji koji se ogleda u obaveznoj upotrebi elektronskog sertifikata je kod jednog broja korisnika otežao ili onemogućio rad, zbog toga što lica zadužena za unos nemaju elektronski sertifikat, ili zbog tehničkih problema sa njegovim korišćenjem.\nDržavna revizorska institucija je dala Republičkoj direkciji za imovinu i Kancelariji za informacione tehnologije i elektronsku upravu preporuke u cilju uređenja ove oblasti.\nIzvor: Vebsajt Državne revizorske institucije, 18.12.2019.


Tanjug 9. decembra 2018. 14:01\nBEOGRAD – Sredstvima ruskog državnog kredita u Srbiji je u okviru modernizacije železnice obnovljeno i izgrađeno više od 250 kilometara pruge, a u toku su radovi na deonici brze pruge Beograd-Novi Sad u dužini od 44 kilometra koja prolazi kroz Frušku Goru.\nU Ruskim železnicama su za RTS rekli da su radovi na tunelima i vijaduktu najzahtevnija deonica pruge u Srbiji, a poseban građevinski poduhvat su tuneli kroz Frušku Goru koji imaju cevi dužine od 1,1 kilometar.\n„Postoji niz problema tamo zato što idemo po terenu koji nije baš jednostavan, idemo obalom reke Dunav ali imamo probleme sa geologijom koje rešavamo zajedno sa ruskim stručnjacima. Na današnji dan je završeno 40 odsto ugovorenih radova i idemo nešto ispred plana“, kaže Mansurbek Sultanov iz „RŽD internacional“.\nTa ruska kompanija kao glavne podizvođače koristi domaće firme, a kako kažu, svima treba vremena da se uklope u standarde ali time naše firme stiču licencu da mogu i inostranstvu da se kandiduju za slične poslove.\nPored radova na pruzi Beograd-Novi Sad Rusi razmišl?aju i o nastavku saradnje s našim železnicama.\n„U pitanju je barska pruga i dispečerski centar, za upravl?anje saobraćajem, projektna dokumentacija je napravl?ena. Što se tiče nastavka barske pruge mi smo već krenuli u razgovore, ali da vidim da usaglasimo sve parametre, a to je dobar razlog za nastavak naše priče“, kaže Sultnov.


Sređivanje rečnih korita u Paligracu i Gornjoj Studeni\nPočetak/Društvo/Sređivanje rečnih korita u Paligracu i Gornjoj Studeni\nNiške Vesti 24. novembra 2017.\nProširenjem i uređenjem korita Velepoljske reke kod sela Paligrace, u dužini od 680 metara, meštani sela biće zaštićeni od izlivanja reke, koja se prethodnih godina često izlivala.\nPrilikom obilaska radova na uređenju rečnog korita, gradonačelnik Niša Darko Bulatović, apelovao je na građane da više vode računa o svojoj okolini, jer do problema sa vodotokovima drugog reda, koji su u nadležnosti Grada, dolazi i zbog bacanja smeća.\nRadove na sređivanju ovog i korita Jelašničke reke u Gornjoj Studeni izvodi VPD „Erozija“. Oni najavljuju da će radovi na čišćenju Velepoljske reke biti gotovi u narednih sedam dana, a ukupna vrednost radova je 5 miliona dinara.\nPored ovih, Gradonačelnik je juče obišao i radove na uređenju atarskog puta koji povezuje sela Vrtište i Trupale, koje zajednički finansiraju Ministarstvo poljoprivrede i Grad Niš.\nčišćenje korita Gradonačelnik Darko Bulatović korito selo uređenje


Fazlić: Projekt aerodroma u Bihaću realan kroz naredne četiri godine | TV1\n“Ovaj sastanak je i dio kampanje, kojom želimo pokazati da je aerodrom u Bihaću realna opcija kroz dvije do četiri godine. Zaista intenzivno na tome radimo i sasvim je razumljiva saradnja i prijateljski odnos s ljudima koji vode velike aerodrome u regionu. Već sutra imamo sastanak s federalnim premijerom Fadilom Novalićem i njegovim saradnicima, kako bismo našli način osiguravanja sredstava za realizaciju ovog projekta” rekao je gradonačelnik Fazlić.\n“Dogovorili smo neke vrlo konkretne stvari. Tako će direktor bihaćkog aerodroma i projektni tim biti moji gosti u Beogradu, gdje će vrhunski inžinjeri dati svoje mišljenje o cijelom projektu. Gradonačelnik Fazlić i direktor Sedić mogu računati na mene i moj tim, kao da smo u istoj kancelariji, učinit ćemo sve da pomognemo. Ovdje se definitivno možete osloniti na nekoliko potencijala, a to su prije svega veliki broj iseljenika u gotovo svim evropskim zemljama, Nacionalni park “Una” i posebno samo 40 kilometara udaljenosti od Plitvičkih jezera. Zbog toga je aerodrom u Bihaću izuzetno interesantan projekat” rekao je direktor aerodroma “Nikola Tesla” u Beogradu.\n“To su sredstva na godišnjem nivou za unapređenje avio-prometa u BiH, kojima ćemo ove godine krenuti s gradnjom uzletno-sletne piste. U 2019. godini ćemo realizirati još nekoliko manjih infrastrukturnih projekata, te nastaviti s otkupom zemljišta koje je potrebno za izgradnju aerodromskog kompleksa” riječi su direktora JP Aerodrom Bihać Elvedina Sedića.\nPrethodni članakSaobraćajna nesreća na širokobriješkoj obilaznici – Renault završio u reklami\nNaredni članakVeseli: Vladavina prava najvažnija


Top 40: Fotografije koje su stvarale istoriju (4.deo) — Wannabe Man\nTop 40: Fotografije koje su stvarale istoriju (4.deo)\nNe retko možete čuti da je istorija trač nauka, da je pišu pobednici pa čak i oni koji u stvarnim događajima nisu ni učestvovali. Većina događaja i podataka koje učimo zbog vremenske distance u kojoj su se dešavali nama danas su apsolutno neproverljivi. Od svih definicija istorije kao nauke najpoznatija, a možda i najtačnija je ona koju je dao Ciceron: “Istorija je svedok vremena, svetlost istine, život uspomena, vesnik davnina, učiteljica života”.\nFotografije koje slede dokaz su da istorija nisu samo ratovi, kraljevi, državnici i bitke. Istorija se dešava svaki dan, svuda oko nas, potrebno je imati samo dobro oko, fotoaparat i zabeležiti taj “istorijski” trenutak. Oni koji su uslikali ove fotografije verovatno nisu ni bili svesnu kakvu su nam uslugu učinili. Zahvaljujući njima mi danas možemo da saznamo kakav je bio svet u kome mi nikada nećemo živeti.\nPred vama je četvrti deo od deset istorijskih fotografija koje morate videti.\nDevojčica sa lutkom sedi na ruševinama svog bombardovanog doma, London, 1940. godina.\nŽorž Blind, član francuskog Pokreta otpora, smeje se u lice nemačkom streljačkom vodu, 1944. godina.\nKljučne reči beverli hilsčikagoFrancuskafrancuski pokret otporaKanadaKoka-kolalondonmuški magazinnorvežaniNovi Vestminsterodri hepbernprve moderne olimpijske igretajms skverTitaniktop 40: fotografije koje su menjle istoriju (4.deo)Wannabe Man


f Zašto je važno imati dobar Zakon o javnom informisanju i medijim - Arhus Centar Subotica\nZašto je važno imati dobar Zakon o javnom informisanju i medijim\nPredlog zakona o javnom informisanju i medijima trebalo bi da se tokom maja meseca nađe u skupštinskoj proceduri. S obzirom da smatramo da je oblast zaštite životne sredine posebno osetljiva na osnovne postulate informisanja kao što su istinitost, blagovremenost, verodostojnost i potpunost informacije kao što se kaže u Članu 2. Nacrta zakona o javnom informisanju i medijima stavljamo vam na uvid pomenuti nacrt. Mediji su ti koji široj javnosti omogućavaju da se upozna sa procesima koji se odvijaju u svim oblastima našeg društva i oni su spona između događaja/procesa i javnosti.\nIzdvajamo nekoliko uvodnih članova koji ilustruju važnost o kojoj govorimo:\nPravila o javnom informisanju obezbeđuju i štite iznošenje, primanje i razmenu informacija, stavova i mišljenja putem medija u cilju unapređivanja vrednosti demokratskog društva, sprečavanja sukoba i očuvanja mira, istinitog, blagovremenog, verodostojnog i potpunog informisanja i omogućavanja slobodnog razvoja ličnosti.\nII NAČELA JAVNOG INFORMISANjA\n(1)Mediji objavljuju informacije, stavove i mišljenja o pojavama, događajima i ličnostima o kojima javnost ima opravdani interes da zna, bez obzira na način pribavljanja informacija, u skladu sa odredbama ovog zakona.\n(2) Svako ima pravo da bude obavešten o stvarima od interesa za javnost.\nUkoliko uzmemo u obzir i Arhusku konvenciju čiji je Republika Srbija potpisnik dolazimo do prave dimenzije važnosti postojanja valjanog zakona o informisanju i medijima.


Home Vijesti Radni sastanak načelnika i Savjeta MZ Luka\nČetvrtak, 05 Pro 2019 08:29\nDogovoreno je da Služba za privredu i finansije i JKP "Vodostan" Ilijaš izdefinišu mogućnost proširenja gradskog vodovoda u dijelu naselja Bioča, od pilićare do područne škole u Bioči.\nPitanja iz oblasti komunalne djelatnosti, odnosno postavljanje dodatnih kontenera na području MZ Luka bila je tema sastanka. Dogovoreno je da Služba za saobraćaj, stambeno - komunalne poslove i građenje izađe na teren i u saradnji sa Savjetom MZ Luka precizira pozicije novih kontejnera.\nRazgovaralo se i o izgradnji putne infrastrukture i asfaltiranju novih dionica puta na području MZ. Dogovoreno je da Služba za saobraćaj, stambeno - komunalne poslove i građenje sa predsjednikom Savjeta usuglasi pitanje postavljanja ogledala kao i ostale horizontalne i vertikalne signalizacije.\nOva sedmica 13848\nOvaj mjesec 23354


Vesti online / Vesti / Hronika / Potvrda veštaka: Lekari krivi za smrt devojke\nDvoje sudskih veštaka, svedočeći u utorak u Prvom osnovnom sudu na suđenju lekarima i vlasnici klinike “Decedra” zbog smrti pacijentkinje Jelice Radović (19), negirali su navode odbrane i ukazali na greške lekara tokom anestezije i postoperativnog perioda.\nVeštaci utvrdili da su doktori klinike "Decedra" krivi za smrt Jelice Radović\nVeštaci doktori Milan Simić i Radmila Kolak sa novosadskog Medicinskog fakulteta potvrdili su svoje nalaze i mišljenje iz 2007. i 2008. godine, kada su zaključili da je sepsa uzrok smrti devojke.\n- Kada se isključe greške tokom operativnog zahvata i kada se isključe prethodna oboljenja, onda preostaje da se razmotre greške nastale tokom anestezije i postoperativnog postupka - zaključio je Simić.\nOn je dodao i da nije moguće utvrditi kada je bakterija ušla u organizam devojke, ali da je to bilo dok je još bila živa, čime je negirao navode odbrane da postoji mogućnost da se Jelica Radović zarazila dok je njeno telo bilo u mrtvačnici ili tokom obdukcije.\n“Rastužilo me ponašanje optuženih“\nDijana Radović, Jelicina majka, rekla je da je zadovoljna što su veštaci potvrdili to što su ranije napisali jer je sumnjala da se na njih vrši pritisak, ali da ju je “rastužilo ponašanje optuženih”.\n- Optuženi Slavko Tomić na suđenje je doveo svoje studente da mu daju podršku. To mi je strašno jer ta mladost treba da nas leči i svako od njih je mogao da bude moja Jelica. Nije u redu manipulisati mladima. Ova moja borba nije za smrt, već za život, da oni koji su živi mogu da se leče dostojanstveno, što optuženi nisu dozvolili mojoj Jelici - kaže Dijana Radović.\nDoktorka Kolak svedočila je na osnovu podataka koje je tim veštaka dobio da je postupak operacije protekao uobičajeno, ali da operacija nije samo priprema i sam postupak, već i postoperativna nega pacijenta, koja je u ovom slučaju izostala.\n- Ne znam ko je trebalo da prati njeno stanje posle operacije pošto nisam upoznata sa funkcionisanjem privatne klinike “Decedra”, ali to je morao da čini lekar, a ne medicinske sestre i tehničari. Svi lekari koji su učestvovali u operativno-anesteziološkom zbrinjavanju pacijenta morali su da se okupe i zajednički reše problem. Oni su morali da posumnjaju na osnovu simptoma da postoperativni tok ne ide uobičajeno i da prepoznaju razvoj dramatično teškog stanja pacijentkinje - rekla je doktorka Kolak.\nDoktor Slavko Tomić, glavni hrirug na Jelicinoj operaciji, oštro je napao veštake, rekavši da smatra da su oni dali lažne iskaze zbog čega bi trebalo krivično da odgovaraju.\nZbog velikog broja pitanja na koja su morali da odgovore sudski veštaci na jučerašnjem ročištu sud nije stigao da ispita preostala dva veštaka, pa je njihovo saslušanje zakazao za naredni pretres, za 14. februar 2011. Ovi veštaci nisu se pojavili na nekoliko poslednjih suđenja, a njihovo obrazloženje za nedolazak na pretposlednje ročište sudija Ljudmila Miljković ocenila je kao “vređanje inteligencije učesnika u postupku”. Da lekari veštaci ne dolaze na zakazana suđenja za dr Milenu Jauković, nekadašnjeg sekretara Etičkog komiteta Srpskog lekarskog društva, uobičajena je stvar.\n- Oni koji imaju funkciju očigledno ne rade svoj posao. Neodazivanje lekara veštaka sud treba da kazni. S druge strane treba da se skrene pažnja Lekarskoj komori, koja mora da vodi računa i da proverava koji su lekari izabrani za veštake - objašnjava dr Jauković.\nIz Lekarske komore, koja inače postavlje lekare veštake, odgovor nije dobijen jer je direktorka dr Tatjana Radosavljević u inostranstvu.\nDr Milan Simić\nDr Slavko Tomić\nDRUŠTVO Slučaj "Decedra", 10 godina kasnije - lekari oslobođeni\nSreda 24.11.2010. 10:03\nKoliko ima toga sto se zataskava,a nije nam ni cudo,kada smo u korumpiranoj drzavi,gde studenti mogu da plate ispit iz anatomije,sta mi da ocekujemo???U svakom slucaju velika tuga za ovako mladim zivotom.\nČetvrtak 25.11.2010. 14:14\nToliko o medicini i (ne)ljudima u belim mantilima.Znam za slucaj kada je lekarka izbacila iz ordinacije pretuceno dete i drsko odbila da napise lekarsko uverenje!


“Pod lupom”: Nastavljene izborne nepravilnosti, 178 slučajeva preuranjene kampanje\nYou are at:Home»BIH»“Pod lupom”: Nastavljene izborne nepravilnosti, 178 slučajeva preuranjene kampanje\nBy Nermina Durić-Kahvedžić on\t 23/08/2018 0 Comments\nU Bosni i Hercegovini je do sada zabilježeno 178 slučajeva preuranjene, zakonom zabranjene kampanje, podaci su Koalicije za slobodne i poštene izbore “Pod lupom”, koja posmatra predizborni period u BiH.\nNakon prve četiri sedmice posmatranja predizbornog perioda, posmatrači Koalicije su konstatovali da su izborne nepravilnosti nastavljene.\nEvidentirano je 18 različitih političkih subjekata koji su kršili odredbu Izbornog zakona BiH o preuranjenoj izbornoj kampanji, koja se najčešće ogleda u plaćenom oglašavanju na društvenim mrežama i organizovanju javnih događaja, čiji je cilj promovisanje političke stranke ili kandidata na izborima.\nIz Koalicije su saopštili da do 19. avgusta, deset lokalnih izbornih komisija nije ispoštovalo odredbe Izbornog zakona BiH o ravnopravnosti polova i to pet na štetu žena i pet na štetu muškaraca.\nIstiču da su ti članovi, pored jasne odredbe zakona, ipak dobili saglasnost za imenovanje u opštinskim vijećima i skupštinama opština u BiH, koje je potvrdila Centralna izborna komisija.\nDodali su da, osim toga, 12 lokalnih izbornih komisija nema adekvatne uslove za rad.\nU četvrtoj sedmici izvještavanja, piše u nalazima, 62 lokalne izborne komisije nisu održale sjednicu, a 16 sjednica uopšte nije bilo najavljeno iako je obaveza.\nOpštinska izborna komisija Jezero je i dalje jedina lokalna izborna komisija koja nije usvojila Poslovnik o radu, a u svakoj drugoj opštini, gradu u BiH politički subjekti nisu dostavili prijedloge članova biračkih odbora do 15. augusta, saopćeno je iz Koalicije “Pod lupom”.\nPrevious ArticleU nedjelju 2. kolo Druge lige FBiH-Centar\nNext Article Prvi sajam boračkog zadrugarstva u BiH


Takmičenje u hakatonu od 29. do 31. oktobra u Prištini - Medija centar\nCentar za inovacije Kosova i USAID-ov pravosudni projekat organizuju “JusTech” takmičenje u hakatonu, koje za cilj ima pronaženje rešenja za određene probleme u kosovskom pravosudnom sistemu. Takmičenje će se održati u prostorijama Centra za inovacije u Prištini od 29. do 31. oktobra. Da biste učestvovali na ovom takmičenju ne morate da budete programeri ili IT stručnjaci, dovoljno je samo da ste kreativni, imate ideje,\nradoznali ste i znatiželjni.\nUSAID-ov pravosudni projekat u saradnji sa Inovacionim centrom Kosovo organizuje trodnevno hakaton takmičenje, koje za cilj ima pronalaženje tehnoloških i inovativnih rešenja za izazove identifikovane u pravosudnom sistemu na Kosovo korišćenjem otvorenih podataka. Takmičenje će biti održano od 29. do 31.\n“Hakaton je takmičenje za ljude koji vole tehnologiju, koji znaju da razviju aplikaciju ili program za kompjuter, ali ne samo za njih. U hakatonu može da učstvuje maltene bilo ko može da se prijavi na sajtu Centra za inovacije Kosovo i tamo sazna mnogo više o tome. Nema ograničenja niti za godine niti za bilo šta it u će se formriati timovi od 3 do 5 članova, gde će se tražiti visokotehnološko rešenje za probleme”, kaže Ljubica Maksimović iz USAID-ovog pravosudnog projekta.\nPrema rečima Ljubice Maksimović takmičari ne moraju da budu programeri ili it stručnjaci, već je dovoljno, kako kaže, da budu inovativni i kreativni. Pod stručnim mentorstvom, imaće 54 sata da osmisle inovativne proizvode i realizuju softversko rešenje.\n“Mi smo saznali tokom našeg istraživanja da je veliki problem kod građana to što oni dovoljno dobro informisani o postojećim mehanizmima za rešavanje njihovoh problema. To je jedan od problema koji želimo da rešimo. Drugi problem jeste taj što je pravni jezik tehnički jako težak za rešavanje i mi tražimo da te neke pravne termine približimo građanima kako se oni ne bi plašili da rešavaju svoje probleme i da pristupe institucijama i treći problem koji želimo da rešimo jeste problem vezan za Agenciju za besplatnu pravnu pomoć. Ona mora da sarađuje sa mnogo institucija ali nemaju objedinejnu bazu podataka tako da želimo da taj problem pokušamo da rešimo”.\n“Zavisi kakva će rešenja biti predložena i odabrana. To može da bude bilo šta od telefonske aplikacije do programa do baze podataka. Tako da to još uvek ne znamo ali će biti plasirano građanima i građanima na uslugu”.\nKo odlučuje ko će pobediti i šta je nagrada za pobednički tim?\n“Imaćemo panel sudija koji će se sastojati od tri do pet članova. Mi se nadamo pet. Tu će biti jedan član sigurno iz našeg projekta i jedan član iz Centra za inovacije i neko ko poznaje tehnologiju. Potrudićemo se da nađemo jednog člana koji će da predstavlja pravosudne institucije na Kosovu. tako da to će biti sudije a biće\ntri nagrade svaka nagrada će biti 3 000 evra i plus godinu dana perioda inkubacije sa mogućnosšću za mentoring, za umnožavanje, čak će im Inovacioni centar Kosova obezbediti i prostorije za rad i softvere koji su im potrebni”.\nBroj takmičara nije ograničen. Svi zainteresovani prijave mogu pronaći na veb sajtu Inovacionog centra Kosova, ali i na portalu www.posaonakosovu.com.


NS: Pred obdornicima predizborni budžet | Ritam Grada - vesti Kragujevac\nNS: Pred obdornicima predizborni budžet\n- Ritam Grada - Dec 16, 2019\nU Narodnoj stranci u Kragujevcu smatraju da je predlog gradskog budžeta za 2020 godinu predizborni, te da kada se pogleda dokument o kome će u utorak raspravljati odbornici gradskog parlamenta, “postaje jasno zašto ga je gradonačelnik Radomir Nikolić sakrio od građana”.\nTako je od „kapitalnih investicija“, navode u NS, ponovo predviđena izgradnja portirnice Vojne bolnice, što će Kragujevčane koštatati pet miliona dinara. Narodna stranka podseća građane da je ova „kapitalna investicija“ bila planirana i budžetom za ovu godinu, ali nije realizovana. U slične velike projekte gradske vlasti, koji se mogu nazreti uvidom u predlog najznačajnijeg akta za funkcionisanje lokalne samouprave, spadaju i rekonstrukcija fontane, krovova pojedinih zgrada, ozelenjavanje parkova, postavljanje bandera za video nadzor…\nPored ovih „vizionarskih“ projekata gradske vlasti, nerealno koncipiranog budžeta, Narodnu stranku posebno zabrinjava visina subvencija od gotovo milijardu i 200 miliona dinara, bez jasno naznačenih korisnika. Kao i petogodišnja praksa kršenja Zakona o javnom informisanju.\n“Iz predloga budžeta, kojim je za informisanje predviđeno 10 miliona dinara za usluge po ugovoru, jasno je da Kragujevac ni ove godine neće sufinansirati javni interes u oblasti javnog informisanja, već samo jednu televiziju, za koju su sredstva prikrivena u delu koji se odnosi na subvencije, i na kojoj opozicioni političari nisu gostovali pet godina”, navodi se u saoopštenju Narodna stranke.\nNarodna stranka zahteva da lokalna samouprava konačno počne da poštuje Zakon o javnom informisanju, koji nalaže da se medijski sadržaji, a time i mediji, iz lokalnog budžeta sufinansiraju svake godine preko konkursa čime bi se svi kragujevački mediji stavili u jednak položaj a javnost i građani uključili u donošenje odluka koje se tiču grada.


SARAJEVO: Zdrava MLADOST - srećna STAROST kroz video-vežbe 👧🏻👵🏻 | Red Portal\nSARAJEVO: Zdrava MLADOST - srećna STAROST kroz video-vežbe 👧🏻👵🏻\nIzvor: klix.ba, Foto: Unsplash.com/Ekaterina Shakharova\nU okviru programa Žene na izborima u Bosni i Hercegovini\nSARAJEVO: Centar za promociju i unapređenje zdravlja Opštine Stari grad predstavio je projekat Zdrava mladost - srećna starost, koji je namenjen najmlađoj i najstarijoj populaciji, preneo je portal Klix.ba. Planira se da projekat doprinese razvoju zdravih stilova života osoba treće životne dobi i dece predškolskog i školskog uzrasta.\nStručni i licencirani fizioterapeuti ovog centra snimili su najmlađima setove vežbi prilagođene za uzrast predškolske dece, uzrast osnovnog obrazovanja i decu sa poteškoćama u razvoju.\nVideo-materijal sa ovim vežbama biće dostavljen školama i vrtićima sa područja Opštine Stari grad. Cilj je da se vežbe postave na onlajn platforme kako bi bile dostupne učenicima. Takođe, planira se i emitovanje na TV-u, te na društvenim mrežama.\nKako je pojasnila Emina Mašić iz Centra za promociju i unapređenje zdravlja, u okviru projekta realizovaće se terapijske vežbe za osobe treće životne dobi, merenja, te individualni programi vežbi, dok je posebna pažnja posvećena deci. Istakla je:\nPonosni smo na činjenicu da će ove vežbe ući u sve kuće, odnosno da će sva deca imati priliku da vide i vežbaju sa nama. Pored vežbi, snimili smo i emisije o zdravoj i pravilnoj ishrani sa prof. dr Arzijom Pašalić, dekankom Fakulteta zdravstvenih studija u Sarajevu. Ona je dala smernice za sve populacije, kako i na koji način se hraniti, posebno u periodu pandemije koronavirusa. Veliki je značaj učešće Opštine Stari grad, koja je prepoznala kvalitet ovog projekta, čime je postala prva lokalna zajednica u Kantonu Sarajevo koja će provesti ovako bitan projekat, posebno za decu predškolskog i školskog uzrasta, te decu sa poteškoćama u razvoju.\nGRADIŠKA: Jedinstveni LAVIRINT OD LAVANDE ZA DECU 🌸\nPredsednik udruženja za promociju i unapređenje zdravlja Generacija Mahir Selmanović rekao je da se kroz projekat Zdrava mladost - srećna starost deci predstavljaju vežbe disanja, prevencije deformiteta, razvijanje kolektivne sposobnosti, osećaja socijalizacije i uključenosti.\nOvaj projekat realizuje se u okviru programa Žene na izborima u Bosni i Hercegovini, koji finansira Vlada Švedske, a implementira Razvojni program Ujedinjenih nacija (UNDP).\nMenadžer projekta Žene na izborima u BiH Lejla Ramić Mesihović objasnila je da je prošlogodišnje istraživanje pokazalo kako je život žena u BiH u periodu pandemije dodatno opterećen, pa su odlučili da podrže projekat koji bi na neki način žene rasteretio, a ovde vide tu mogućnost. Istakla je:\nJedna od glavnih prepreka da se žene društveno politički angažuju i da budu efikasnije na poljima odlučivanja je nepostojanje adekvatnih socijalnih usluga i drugih servisa koji treba da prate svaku modernu porodicu. Mi smo se vodili tom mišlju da treba da napravimo neki zdrav prostor i za porodicu i za decu, za ženu u našem društvu, te smo odlučili da finansiramo projekat poput ovog. Na ovaj projekat smo jako ponosni zato što je on komplementaran sa nastavnim planom i programom.\nVideo-vežbe za decu predškolskog i školskog uzrasta, kao i decu s poteškoćama u razvoju, emitovaće se svakog vikenda u emisiji Uzbuđenje Face TV-a i u dnevnim terminima u programu RTV Vogošća.\nSARAJEVO: Kori iz Perua zvucima violine ulepšava svakodnevicu 🎻💗🥰\nPosvađali se u kladionici oko DROGE, pa sevali pištolj i nož\nAutor: M. G. / redportal.rs\n#Zdrava mladost - sretna starost\nURUGVAJ: Novčanica sa likom NADEŽDE PETROVIĆ na izložbi 🤑\nStanija Dobrojević postala zaštitno lice američke kompanije za suplemente 😎\nAKCIJA GNEV: Uhapšen sa 33 kg marihuane\nBUDVA: U izradi urbanistički plan za NAJVEĆI HRAM SPC na crnogorskoj obali


Radovi na autoputu od Hitne pomoći do Autokomande | SerbianForum\nRadovi na autoputu od Hitne pomoći do Autokomande\nPreduzeće Putevi Srbije saopštilo je da će zbog izvođenja radova na rehabilitaciji autoputa E-75 na prolasku kroz Beograd od danas od 22 časa biti zatvorena kolovozna traka u smeru ka Nišu u dužini od jednog kilometra od pasarele kod Hitne pomoći do petlje "Autokomanda".\nNa ovom delu saobraćaj će se odvijati dvosmerno kolovoznom trakom namenjenoj kretanju od Niša ka Beogradu, i to u dve trake u smeru ka Beogradu i jednom trakom u smeru ka Nišu.\nVozila koja se kreću od Beograda prema Nišu, usmeravaju se kroz službeni prolaz u suprotnu kolovoznu traku gde se kreću preticajnom saobraćajnom trakom sve do sledećeg službenog prolaza kroz koji se vraćaju u kolovoznu traku namenjenu kretanju ka Beogradu, u normalan režim saobraćaja.\nVozila koja se kreću od Niša ka Beogradu zadržavaju svoj smer i za kretanje koriste srednju (voznu) i krajnju desnu saobraćajnu traku.\nVozila koja se kreću iz pravca Gazele prema Autokomandi usmeravaju se u Oblakovsku ulicu koja postaje jednosmerna u celoj dužini.\nTokom ove faze, biće onemogućeno uključivanje vozila sa petlje "Autokomanda" u smer ka Nišu, i to uključenja iz servisne saobraćajnice ispod petlje "Autokomanda" kao i sa petlje "Autokomanda" iz smera Trga "Slavija", Južnog Bulevara i kružnog toka "Autokomanda".\nAlternativni pravac uključenja vozila sa petlje "Autokomanda" prema Nišu jeste ulicama Ustanička i Vojislava Ilića do petlje "Konjarnik" na kojoj se vozila uključuju ka Nišu.\nZatvoren izlazak s Autokomande u smeru ka Nišu\nIzlazak sa saobraćajne petlje „Autokomanda” u smeru ka Nišu zatvoren je za saobraćaj zbog radova na kolovozu auto-puta E-75 na prolasku kroz Beograd.U ovoj fazi radova saobraćaj će se odvijati na polovini auto-puta, i to tako što će vozila koja se kreću u smeru od Niša ka Šidu koristiti dve saobraćajne trake auto-puta, a vozila koja se kreću u smeru od Šida ka Nišu koristiće jednu saobraćajnu traku auto-puta.\nVozila koja se kreću auto-putem iz smera Novog Beograda i Šida neće moći da se isključe sa auto-puta kod „Plavog mosta” (saobraćajna petlja „Medaković”) i saobraćajne petlje „Konjarnik”, pa je zato neophodno da se isključe ranije na saobraćajnim petljama „Mostar”, „Autokomanda” i „Dušanovac”.\nIz smera Novog Beograda i Šida, vozila koja se kreću auto-putem moraju da koriste Oblakovsku ulicu za isključenje na saobraćajnoj petlji „Autokomanda”, to jest da se kod saobraćajne petlje „Hitna pomoć” isključe sa auto-puta u Oblakovsku ulicu.\nU ovoj fazi radova autobuske linije koje saobraćaju do naselja u gradskim opštinama Mladenovac, Sopot i Grocka, u smeru od Šida ka Nišu, na deonici auto-puta između saobraćajnih petlji „Hitna pomoć” i „Medaković” („Plavi most”) kreću se Oblakovskom ulicom, izlaze sa auto-puta na saobraćajnoj petlji „Autokomanda” i dalje Ustaničkom, Vojislava Ilića, do „Plavog mosta”, Mokroluškom, Toplice Milana, auto-putem i dalje redovnim trasama.\nU ovoj fazi radova autobuske linija broj 17, 18, 46, 55 neće menjati trasu.\nPlanirano je da radovi budu završeni do 2. septembra.


RADOJIČIĆ: Podrška projektima za osobe sa Daunovim sindromom | Banjaluka.net\nRADOJIČIĆ: Podrška projektima za osobe sa Daunovim sindromom\nGradonačelnik Banjaluke, Igor Radojičić, istakao je tokom posjete sugrađanima iz Daun sindrom centra Banjaluka, koji se nalaze u “Banji Vrućici” u Tesliću na radno rehabilitacionom programu “Pain”, da će grad i dalje podržavati projekte koji ovoj populaciji daje šansu da se osjete društveno korisnim.\nRadojičić je dao podršku ovom projektu i konobarima koji su ga služili uručio stečene diplome za konobarske vještine u februaru 2018. godine u Jevrejskom kulturnom centru “Arie Livne”, navodi se u saopštenju.\nDirektor Centra za socijalni rad Banjaluka Irena Joldžić rekla je da Centar podržava ovakve projekte integrisanja i radnog osposobljavanja.\n“Na kraju konobari su uz muziku i ples razveselili drage goste. Njima ovakve posjete daju krila i nadu da ih očekuje bolji kvalitet življenja”, dodaje se u saopštenju.


Srpski PEN: U demokratskom društvu ne prekidaju se izložbe - MediaSfera\nPovodom nasilnog prekidanja izložbe u Staroj kapetaniji Srpski PEN centar uputio je saopštenje u kome kaže da najoštrije osuđuje nasilno prekidanje izložbe stripova „Novo doba“ i uništavanje izloženih radova.\n„U demokratskom i uređenom društvu ne prekidaju se izložbe, ne zabranjuju knjige i pozorišne predstave, ne cenzurišu i ne guše dijalozi o kulturnim, umetničkim i društvenim pitanjima. Umetnička dela mogu biti dobra ili loša, više ili manje prihvaćena od strane stručne kritike i javnosti, ali ona najpre moraju biti javno dostupna. O njima se može razgovarati, ali se ona ne smeju uništavati, zabranjivati i onemogućavati.\nNasilno prekidanje ove izložbe Srpski PEN centar doživljava kao vrh ledenog brega u očiglednoj rastućoj netoleranciji i nasilnoj retorici u našem društvu oličenoj u pretnjama i medijskim progonima, kao i u sistematičnom potiskivanju društvenih i kulturnih razlika“.\nTagoviizložba stripova Novo doba Srpski PEN centar Stara kapetanija


"Ostavština" Japoda u Unsko sanskom kantonu\n“Ostavština” Japoda u Unsko sanskom kantonu\nJapodska kultura i antički period prilično su zanemareni u bosanskohercegovačkoj istoriografiji. U akcentiranju japodske kulture, kao bitnog dijela istorije Unsko-sanskog kantona, dijelom je zaslužno Udruženje istoričara “Veritas historia”.\nDolina rijeke Une čuva ogromno kulturno-istorijsko naslijeđe u kom se susreću različiti narodi i njihove kulture. Pažnju istoričara i arheologa već godinama pa čak i vijekovima privlače ostaci japodske kulture čiji su tragovi najviše vidljivi u naselju Ripač.\nZnačaj Japoda se ogleda u samoj njihovoj ostavštini, posebno materijalnoj koju su ostavili na ovom području u Ripču, a koji je prema različitim tvrdnjama, sjedište ostataka praistorijskih sojenica iz vremena Japoda.\nProfesorica na Filozofskom fakultetu Univerziteta u Sarajevu Amra Šačić Beća kaže da su ovu teritoriju, odnosno dolinu Une, Rimljani pokušavali osvojiti više od 120 godina.\nMještani Ripča se ponose svojom bogatom istorijom, naročito zbog činjenice da je Ripač kao naselje starije od Bihaća, jer postojanje sojenica datira još iz sedmog vijeka prije nove ere, kaže mještanin Ibrahim Dupanović.\nIstraživanjem ovih naselja, većinom iz hobija, u posljednje vrijeme se bave samo građani. Smatraju da bi se ostaci naselja pravljenih uz riječne tokove trebali bolje istražiti, jer kako tvrde, ovo bi bio izuzetno važan dio turističke ponude ovog dijela Bosne i Hercegovine.\nTags\t#japodska kultura\t#ripač\t#Unsko-sanski kanton\t#veritas historia\nHrvatska: Nevrijeme u Dalmatinskoj zagori, bujice na ulicama\nProdaja videoigara povećana za vrijeme korone


Penzioneri RS između banaka i pošte @ InfoBijeljina \nPenzioneri RS između banaka i pošte\n,,Pošte Srpske,, smatraju da je apsurdno da Fond PIO usmjerava penzionere da penzije primaju putem banaka, a ne putem pošte.\nU saopštenju za javnost "Pošte Srpske" navode da Fond PIO uskraćuje penzionerima pravo izbora, te da svi novi korisnici penzija u poslovnicama Fonda PIO nisu bili u mogućnosti da izaberu da penziju primaju putem pošte.\n"Radnici u filijalama Fonda dobili su instrukcije od nadležnih da penzionere upućuju isključivo u banke. Zaposleni su nove penzionere uputili da ovjere izjavu u opštini, kojom su saglasni sa mogućim kašnjenjem penzije, ukoliko se odluče da sredstva primaju preko pošte, što nije tačno, jer kašnjenje uzrokuje Fond", saopšteno je iz "Pošta Srpske".\nS druge strane, u Fondu PIO RS kažu da nije tačno da penzionerima uskraćuju pravo izbora, ali da jeste tačno da ih upućuju na banke jer je to za Fond PIO daleko ekonomičnije da isplatu penzija vrše putem banaka.\nU "Poštama Srpske", s druge strane, naglašavaju da isplata putem banaka stvara dodatne troškove, s obzirom na to da banke penzije isplaćuju "na vrijeme", odnosno daju svoj novac, a Fondu PIO potom obračunavaju kamatu, što godišnje iznosi nekoliko miliona KM.\n"Svakako troškove imaju i penzioneri jer su dužni otvoriti račun u banci. Primajući penziju putem pošte, penzioneri ne plaćaju nikakvu naknadu jer Pošte Srpske penzije dostavljaju besplatno i u najudaljenija mjesta u RS", navodi se u saopštenju iz "Pošta Srpske", kojim se i javno apeluje na Fond PIO da dozvoli penzionerima izbor.


Letonija: Supernova umesto Dziesme | OGAE Serbia :: Vaš evrovizijski svet\nLetonija: Supernova umesto Dziesme\nNapisao: Ivan Simonović u Evrovizija 2015, Letonija, Vesti 7. novembar 2014.\tKomentari su isključeni\nU Letoniji su objavljeni detalji konkursa za izbor predstavnika ove zemlje u Beču. Supernova je ime novog letonskog izbora. Javni servis LTV traga za pesmom koja neće biti omiljena samo Letoncima, već onu koju će zavoleti gledaoci iz cele Evrope. Pokušaće da nađu savršenu kombinaciju kompozitora i izvođača, a cilj novog takmičenja je stvaranje pesme koja će privoleti milione ljudi širom sveta da je pevaju, kažu iz LTV-a.\nNa konkurs za Supernovu 2015. mogu da se prijave solisti, ali i muzičke grupe koje nemaju više od šest članova, što je evrovizijsko pravilo. Uslov za kompozitore koji žele da se prijave je da njihova pesma nije ranije objavljivana u javnosti. Kako je ESCtoday.com javio, pobednik takmičenja nije obavezan da bude predstavnik Letonije u Austriji.\nAutore i izvođače će ocenjivati žiri koji će biti sastavljen od istaknutih muzičkih radnika iz Letonije i inostranstva. Poslednja prilika za slanje prijave biće 10. decembra, a prijave mogu da se šalju putem upitnika na sajtu takmičenja Supernova 2015 kojem možete pristupiti ovde.\nAarrzemnieki - predstavnici Letonije u Kopenhagenu 2014. Slika: Eurovision.tv\nSamo takmičenje će se sastojati od tri polufinalne večeri, koje će se održati 2, 8. i 15. februara 2015, dok će finale Supernove biti održano 22. februara. Tada će žiri i publika odlučiti, između četvoro finalista, o pobedniku takmičenja. Njihovi glasovi biće u odnosu 50:50.\nU LTV-u se nadaju da će im ove promene u izboru predstavnika doneti više sreće na Pesmi Evrovizije. Da podsetimo, Letoniju je ove godine predstavljala grupa Aarzemnieki sa pesmom Cake to Bake. Oni nisu uspeli da se plasiraju u finale, a u prvom polufinalu su zauzeli 13. mesto. Inače, predstavnici Letonije od 2008. nisu uspeli da nastupe u finalu. U Beogradu, predstavnik ove zemlje je bila grupa Pirates of the Sea, a zauzeli su 12. mesto. Letonija je jedinu pobedu ostvarila u Talinu 2002. godine.


Pobeda na startu - Ozonpress :: internet portal\nTag: derbi, pobeda, start\nPočeo je prolećni deo takmičenja u Prvoj rukometnoj ligi za žene, a na samom startu odigran je gradski derbi između ŽRK Čačak i ŽRK Košutnjak. Već sam rezultat 42:22 u korist ekipe ŽRK Čačak, govori o nadmoći ove ekipe u odnosu na suparnice.\nPobedom u prvom kolu nastavka lige, Čačanke su zadržale drugo mesto na tabeli, a ako tako ostane do kraja ovogodišnje lige sledi im plasman u Super ligu.\nJedna od najboljih igračica ŽRK Čačak, Sara Mlađenović formu je potvrdila igrajući za Kadetsku reprezentaciju Srbije, koja je nedavno na Mediteranskikm igrama u Tunisu osvojila 4. mesto.\nU ŽRK Čačak važi pravilo oslanjanja na sopstvene snage pa se u tom smislu dosta se radi sa mlađim kategorijama, a klub je pokrenuo i škole rukometa u osnovnim školama „Vuk Karadžić“ i u školi u Preljini.\nTijana treća na Prvenstvu Srbije\nRadnički startovao pobedom


SD Berane: Problem otpada decenijama opterećuje građane, i dalje nije riješen – CG Vijesti\n„postalo je izlišno pričati o toj temi“\nIz beranskih Socijaldemokrata navode da su sigurni da će ih „kao i svaki put do sada uvjerljivo ubjeđivati da će problem otpada konačno biti riješeno“\nTa tema je, navode, godinama unazad toliko cirkularna da je postalo\n„izlišno pričati o istoj“.\n„Pa ipak, ne smijemo ostati nijemi na okolnost da ovaj problem, sada već decenijama i dalje opterećuje građane Berana. Budući da se približava izborna kampanja skloni smo da vjerujemo da će rješavanje ovog pitanja ponovo postati jedno od predizbornih obećanja lokalne samouprave“, navodi se u njihovom saopštenju.\nIz beranskih Socijaldemokrata navode da su sigurni da će ih „kao i svaki put do sada uvjerljivo ubjeđivati da će isto konačno biti riješeno“.\nVrlo će biti zanimljivo, navode oni, slušati iracionalna obećanja o boljem životu, upućena građanima, pritom uzevši u obzir „notornu činjenicu“ da jedan (od mnogih) banalan problem poput iznalaženja adekvatnog mjesta za odlaganje otpada, nije mogao biti riješen toliko dugo vremena.\n„Kako ne bismo ostavljali prostor za eventualne demantije odgovornih za ovakvo stanje, objavljujemo fotografije koje potkrijepljuju navedene tvrdnje i ostavljamo građanima da na osnovu istih formiraju svoj utisak“, saopštile su Socijaldemokrate Berane.\nPovezane teme:BeranedruštvoFabrika celulozeotpadsmećeSocijaldemokrate Berane


Ima li zdanje Ekvatorijalne Gvineje diplomatski imunitet?\nTanjug 17. februara 2020. 14:54\nHAG – Ekvatorijalna Gvineja saopštila je danas da je luksuzno zdanje u centru Pariza koje koristi sin predsednika te zemlje bilo zaštićeno diplomatskim imunitetom kada su 2012. godine francuske vlasti upale u tu zgradu.\nEkvatorijalna Gvineja je, naime, pokrenula pred međunarodnim sudom 2016. godine slučaj, a nakon što je u rezidenciji Teodorina Obiana na aveniji Foš izvršen pretres u sklopu istrage o korupciji koja je rezultirala osudom za proneveru, koja je potvrđena prošle sedmice.\nOsuda je usledila nakon što je Obianu ženevsko tužilaštvo oduzelo kolekciju 25 super automobila, uključujući Ferari Enco i Bugati Veiron, a na osnovu sporazuma kojim je okončana istraga o pranju novca.\nAutomobili su na aukciji „zaradili“ gotovo 27 miliona švajcarskih franaka.\nOvaj slučaj pred Međunarodnim sudom pravde, inače, smatra se testom za to dokle doseže Bečka konvencija o diplomatskom imunitetu iz 1961. godine, a koja štiti vladine službenike od krivičnog gonjenja u inostranstvu, preneo je Rojters.\nObiang (50) je sin predsednika Teodora Obianga Nguema Mbasogoa, koji vlada Ekvatorijalnom Gvinejom više od tri decenije.\nKad je reč o stanu koji, po rečima predstavnik Ekvatorijalne Gvineje ima diplomatski zaštitu, on se nalazi u jednom od najluksuznijih kvartova Parizu, a afrička država ga je kupila 2011. godine i kažu da je deo njihove ambasade.\nAmbasador Karmelo Nvono Nca, međutim, kaže da je Francuska odbila da prizna diplomatski predtekst zgrade pod lažnim izgovorom da ona pripada privatnom licu.\nNarednih dana, Francuska će predstaviti svoju stranu priče pred najvišim sudom Ujedinjenih nacija za sporove između država.\nPresuda se očekuje kasnije ove godine.


Đurić: ''Podrška sudijama!'' - Sportske.net\nĐurić: ''Podrška sudijama!''\nI predsednik Partizana se oglasio povodom najnovijih dešavanja u vezi sa aferom oko pretnji arbitrima. On apeluje da se sve što pre ''istera na čistac''.\nU Partizanu su se i pre Karadžićevog obraćanja javnosti oglasili izjavom da se ne osećaju prozvanim od strane sudija, a to je predsednik FSS samo i potvrdio otkrivajući imena klubova na koje se arbitri žale.\nPosle svega, svoj stav izneo je i predsednik Partizana Dragan Đurić, koji podržava inicijativu sudija i poručuje nadležnima da ceo slučaj što pre reše, kako bi se konačno saznalo ko su, zapravo, ljudi koji prete sudijama u našem fudbalu.\n''Posao arbitara je izuzetno težak i veoma odgovoran, a mi u Partizanu se ni u kom slučaju ne prepoznajemo u delu gde se pominju pretnje i uvrede.\nŽelimo da se sve istera na čistac, insistiramo da se konačno otkrije ko su ljudi koji prete sudijama. Potpuno podržavamo sudije u nameri da se stane na put učestalim pretnjama i omalovažavanjima'', izjavio je Đurić, a prenose ''Novosti''.


Luksemburg i dalje najbogatija zemlja Evropske unije – mojKontakt portal – Radio Televizija Kontakt\nBruto domaći proizvod (BDP) Luksemburga po stanovniku, mjereno indeksom kupovne moći, u 2012. godini bio je 263 evra, što je dva i po puta veći iznos od prosječnih 100 evra u EU, prenio je AP.\nIza Luksemburga, sa 30 odsto većim BDP-om po stanovniku od prosjeka u EU, slijedi Austrija, trećeplasirana je Irska, zatim Holandija, Švedska, Danska, Njemačka i Belgija. Austrijski BDP po stanovniku iznosio je prošle godine 130 evra i povećava se iz godine u godinu, s obzirom na to da je 2011. iznosio 129 evra, a 2010. godine 127 evra.\nParadoksalno, Irska, zemlja koja je primjenila jedan od najrigoroznijih planova štednje pod nadzorom EU i MMF, pošto je izgubila pristup kreditnim tržištima 2010, ostala je, kao i prethodne godine, treća najbogatija zemlja sa BDP-om po glavi stanovnika od 129 evra. Holandija, koja je 2010. bila na drugom mjestu, pala je lani na četvrto mjesto sa iznosom BDP-a po stanovniku od 128 evra, dok je Njemačka na petom mjestu sa prosjekom od 120 evra. Francuska je na desetom sa 109 evra, ispred Velike Britanije sa 108 evra i Italije sa 103 evra.\nMalta, Slovenija i Češka imaju od 10 do 20 odsto veći BDP po stanovniku od prosjeka u EU, dok su Slovačka, Portugal, Grčka, Litvanija i Estonija 20 do 30 odsto ispod evropskog proseka. Hrvatska se, sa BDP-om po stanovniku za 38 odsto manjim od proseka EU, nalazi u grupi sa Poljskom, Mađarskom i Letonijom.\nZvezda srušila Kuću za treću pobjedu u Evroligi!


Kolekcionar: Bitoljska bitka - I balkaski rat\nBitka kod Bitolja je bila treća velika bitka koju je vodila srpska vojska protiv osmanlijskog carstva i odigrala se blizu Bitolja i trajala je između 16-19 novembra 1912. godine. Srpska vojska je odlučno porazila osmanlijsku vojsku u ovoj bici i ušla u Bitolj 19. novembra 1912. godine. Osvajanjem Bitolja Srbi su kontrolisali jugozapadnu Makedoniju, zajedno sa simbolički važnim gradom Ohridom. Srpskom pobedom u bici kod Bitolja, petovekovna osmanlijska vlast nad Makedonijom je okončana.\nSrpska Prva armija je bila najveća po broju i snazi i vodila većinu bitaka u Prvom balkanskom ratu, tako da su neki Srbi želeli da Prva armija nastavi da napreduje niz vardarsku dolinu do Soluna. Vojvoda Putnik je to odbio, pošto je bio svesan da Austro-ugarska neće prihvatiti Srpski izlazak na more a posebno ne na Jadransko more, a pošto su Bugari i Grci već bili u Solunu, pojavljivanje srpskih snaga u Solunu bi samo još više zamrsilo već složenu situaciju. Manje srpske jedinice su poslate u Sandžak da koordinišu sa Crnogorcima. Vrhovni komandant srpske vojske je bio general Radomir Putnik.\nLinkovi: Majka je rekla sinu: "budi junak, junaka olovo ne bije", Wikipedia\nsrpska vojska u Bitolju\npešadija ulazi u Bitolj\ndrinska divizija ulazi u Bitolj\nposlednja pošta palom saborcu\nartiljerija kod Bitolja\npred Badnje veče\nproslava Božića u Bitolju\nОзнаке: bitka kod Bitolja, jubileji, militarija


Da li je nekome u 31. nedelji primećena prezrela posteljica 3. stepen? Da li je i kada došlo do prevremenog porođaja? Da li posteljica u takvom stanju može da ostavi posledice na bebu?\nDrage, usla sam u 33.tt, cijelu noc nisam spavala zbog zgaravice, jucer sam bila na kontroli sve je ok, beba je visoko i napreduje ☺\nali jutros sam povratila cijelu veceru, prvi put u toku trudnoce da mi se desi da povratim.. 🤔\nDa li je neka imala slicno iskustvo? Ima li razloga za... Čitaj dalje\nPozdrav 33 sedmica sam ali na zadnjem pregledu mi je dr rekla da mi je grlic smanjem 18 mm i da je bebina glava ka dole okrenuta i duboko smjestena.. da strogo mirujem do 35 pa cemo vidjeti za dalje.. 😔 uzasno me strah\nSvi komentari 2365


Predsednik Sejdiu je prisustvovao obeležavanju 85 godišnjice Nacionalnog Instituta za Zdravstvo. - Novosti i Događanja - Predsednik Republike Kosova - Hashim Thaçi\nPredsednik Sejdiu je prisustvovao obeležavanju 85 godišnjice Nacionalnog Instituta za Zdravstvo.\nPredsednik Sejdiu pozdravljajući rukovodioce i radnike Instituta Javnog Zdravstva povodom 85 godišnjice ovog instituta, izjavio da se treba brže kretati radi obezbedjenja još boljih uslova i da se radi na preventivi za zdravstvenu zaštitu naroda.\n“Misija koju ima Nacionalni Institut Javnog Zdravstva, ali i celokupno zdravstvo Kosova, je usko povezano i sa radom svih drugih potrebnih sistema za očuvanje dobrog zdravlja naroda i njihove dobrobiti“, naglasio je Predsednik Sejdiu.\nPredsednik Sejdiu je govorio i o potrebi sadejstva i koordinacije rada centralnih i lokalnih institucija zemlje u borbi protiv faktora koji oštećuju zdravlje naroda i protiv loših/štetnih društvenih pojave.\nIsto tako je Predsednik rekao da treba poštovati etičke norme i zakon i u medicinu, kao i u drugim sektorima, i spomenuo slučajeve negativnih pojava i u ovoj oblasti, kao što su problemi snabdevanja lekovima sa vrlo kratkim rokom upotrebe te namerne ili slučajne nemarnosti pri korišćenju medicinske aparature(opreme) u medicinskim centrima zemlje.\nTakodje, Predsednik Sejdiu je, pozdravljajući učešće u ovu ceremoniju, predstavnika institucija javnog zdravstva susednih zemalja Kosova, Makedonije i Albanije, pozvao je za prekograničnu saradnju i u oblasti medicine i reče da će i Kosovo jednog dana biti član Svetske Zdravstvene Organizacije.\nPozdravljajući početak postavljanja stendi u Univerzitetski Klinički Centar, Predsednik Sejdiu je pozvao da se stvara specijalistički potencijal za sve medicinske oblasti pri Institutu Javnog Zdravstva i drugim medicinskim centrima zemlje.


Ambasada: SAD poštuju vojnu neutralnost Srbije\n► Ambasada: SAD poštuju vojnu neutralnost Srbije\nSAD poštuju vojnu neutralnost Srbije i odluku da suspenduje sve aktivnosti vojne saradnje i raduju se nastavku aktivnosti sa srpskim partnerima kada to situacija dozvoli, rekao je danas za agenciju Beta portparol američke ambasade u Beogradu Džejms Hagengruber.\nTo je odgovor na pitanje agencije Beta da komentarišu odluku Vlade Srbije da u narednih šest meseci prekinu sve vojne vežbe i sve vojne aktivnosti sa svim partnerima.\n"SAD ima snažno vojno partnerstvo sa oružanim snagama Srbije i radujemo se nastavku aktivnosti sa našim srpskim partnerima kada situacija to dozvoli", naveo je Hagengruber u pisanoj izjavi.\nOn je pozdravio doprinos Srbije mirovnim misijama UN i EU i u teškim vremenima.\n"SAD priznaju i zahvalne su na odlučnosti Srbije da tokom svih ovih teških vremena zadrži svoj pouzdan doprinos mirovnim misijama UN i EU", navodi se u izjavi.\nHagengruber je rekao da SAD takođe pozdravljaju "proaktivne i nepokolebljive" napore srpskih oružanih snaga u okviru srpskog odgovora na pandemiju Kovid-19 tokom poslednjih nekoliko meseci.\nvojna neutralnost /\nZgrada Ambasade Srbije u Moskvi obnovljena je i, umesto dosadašnje sivkasto bele boje, ofarbana je na crveno-bele pruge.


Stočari: Niska otkupna cena bikova, zarada tek od 2,20 evra po kilogramu - Stočarstvo | Agroklub.rs\nNikola Nejic je lajkovao fotografiju na KLUB-u pre 5 minuta\nStočari: Niska otkupna cena bikova, zarada tek od 2,20 evra po kilogramu\nKikindski stočari su nezadovoljni otkupnom cenom bikova. Trenutna cena žive vage bikova je 1,70 evra po kilogramu, što znači da su kako kažu poljoprivrednici ispod svake zarade.\nMinistar poljoprivrede, šumarstva i vodoprivrede, Branislav Nedimović, posetio je sela sa područja Kikinde i tom prilikom razgovarao sa poljoprivrednicima, koji se pored uobičajene ratarske proizvodnje, bave stočarstvom. Jedan od najvećih problema koji su kikindski poljoprivrednici izdvojili jeste otkupna cena bikova.\nMeštani Banatske Topole kod Kikinde poznati su po ratarskoj proizvodnji, ali ih je tržište prethodnih godina pokrenulo da prošire posao, pa je tako stočarstvo postalo prioritet.\nPocerski stočari ne odustaju od tova junadi\nCena žive vage bikova od 2,20 evra dovoljna za zaradu\nVelikih problema imaju tovljači bikova u Bašaidu i Novim Kozarcima, koji su poznati kao veliki proizvođači, kako tovnih junadi tako i mleka. Oni su imali priliku da ministru poljoprivrede iznesu problem niske otkupne cene. Nadaju se dobrim aranžmanima sa drugim zemljama, koji bi mogli da donekle povećaju cenu žive vage.\n"Trenutna cena žive vage bikova je 1,70 evra po kilogramu, što znači da smo ispod svake zarade. Zaista verujem da će biti bolje kada započnemo izvoz, jer bi cena trebalo da bude 2,20 evra na osnovu koje bi imali neku zaradu", kaže Nemanja Terzin, poljoprivrednik iz Bašaida.\nDamir Radulović poljoprivrednik u Novim Kozarcima je ministru sugerisao da licitacije državnog poljoprivrednog zemljišta moraju ranije da se održe, a ne pred kraj godine. "To je, koliko sam čuo, bila zamerka i drugih poljoprivrednika," kazao je Radulović.\nRešenje problema uskoro?\nU Ministarstvu poljoprivrede svesni su da je otkupna cena bikova niska, ali smatraju da će se situacija na tržištu srediti za mesec i po dana. Tada bi trebalo kako prenosi RTV da se realizuje nekoliko aranžmana sa inostranstvom na osnovu kojih bi tržište trebalo da se stabilizuje, a stočari osete boljitak.\nNedimović je tom prilikom rekao da je bilo problema sa tržištem i prodajom bikova. "Ali imamo sada veoma dobre ugovore u poslednjih nekoliko dana i počeće otkup, pa mislim da ćemo za mesec i po dana rešiti čitavo stanje u tovnom govedarstvu u našoj zemlji.\nSkuplja junad, ali i telad - ima li zarade?\nOčekivane cene za 20 proizvoda do kraja godine\nMinistar Nedimović dodao je da će resorno ministarstvo do kraja godine za 20 proizvoda koji se najviše koriste u našoj zemlji objaviti očekivane cene za 2020. godinu, kako bi poljoprivrednici mogli da se pripreme na vreme i organizuju svoju proizvodnju.\nPo njegovim rečima izvoz u Kinu podrazumeva otkup od 750 tona goveđeg mesa na mesečnom nivou. Dobra stvar je i što kako je Nedimović rekao proizvođačima data mogućnost zakupa državnog poljoprivrednog zemljišta na deset godina. "Ministarstvo poljoprivrede planira da do kraja godine izađe sa očekivanim cenama za 2020. godinu, i to za 15 do 20 poljoprivrednih proizvoda. To nisu garantovane cene, ali će poljoprivrednici imati neki reper", najavio je ministar.\nAfrička kuga svinja u tri sela\nPo njegovm rečima afrička kuga svinja registrovana samo u tri sela u centralnoj Srbiji. Nedimović je rekao da se Srbija već dve i po godine bori sa afričkom kugom i da je spas jedino u poštovanju preventivnih mera i onome što kaže nauka. Podsetio je da je ovaj deo Banata posebno ugrožen zbog blizine Rumunije, prenosi Kikinda.org.rs.\nOtkup bikova Cena žive vage bikova Stočarstvo Nemanja Terzin Damir Radulović


Ex pozicioni prekidači – Momentum Automation\nHome>Standardna elektro oprema>Detekcija>Ex pozicioni prekidači\nEx pozicioni prekidači\nPrekidači u skladu sa ATEX direktivom\nAkronim ATEX (Atmospheres Ekplosives) odnosi se na dve evropske direktive koje se tiču rizika od eksplozije u potencijalno eksplozivnoj atmosferi: – ATEX 2014/34 / EU: odnosi se na zahteve električne i neelektrične opreme za upotrebu u potencijalno eksplozivnom okruženju. Prema ovoj direktivi, proizvođač mora da se pridržava predviđenih zahteva i da svoje proizvode obeleži prema određenim kategorijama. ATEX 99/92 / EC: postavlja minimalne zahteve za bezbednost i zdravlje radnika koji mogu biti izloženi riziku od eksplozivne atmosfere. Ove direktive definišu zahteve za zaštitu bezbednosti i zdravlja ljudi, domaćih životinja i imovine, kao i postupke ocenjivanja usaglašenosti kojima se dokazuje da uređaji ispunjavaju zahteve ATEX direktiva.\nKlasifikacija potencijalno eksplozivnih atmosfera\nPotencijalno eksplozivna atmosfera je atmosfera koja može postati eksplozivna zbog lokalnih i / ili radnih uslova. Ova okruženja predstavljaju mešavinu zapaljivih materija u obliku gasova, isparenja, magle ili prašine sa vazduhom u atmosferskim uslovima. Direktiva ATEX 99/92 / EC klasifikuje dve vrste potencijalno eksplozivnih atmosfera, zavisno od toga da li je u pitanju prisustvo zapaljivih gasova ili prašine. Ove dve vrste eksplozivnih atmosfera dodatno su klasifikovane u tri zone, u zavisnosti od učestalosti i trajanja eksplozivne atmosfere. Područja u kojima može biti prisutna atmosfera sa eksplozivnim gasovima klasifikovana su u zone 0, 1 i 2; dok se područja u kojima može biti prisutna atmosfera sa eksplozivnom prašinom klasifikuju u zone 20, 21 i 22. Zona 0/20 podrazumeva mesto na kome je neprestano prisutan zapaljivi gas ili prašina. Stalna opasnost zahteva najmanje opremu kategorije 1. Zona 1/21 podrazumeva mesto na kome će se povremeno pojaviti zapaljivi gas ili prašina u normalnom radu. Potencijalna opasnost zahteva najmanje opremu kategorije 2. Zona 2/22 podrazumeva mesto na kome se verovatno neće pojaviti zapaljivi gas ili prašina u normalnom radu, ili će se, ako se to dogodi, zadržati samo kratko vreme, ili se javlja usled kvara. Niža opasnost zahteva opremu najmanje kategorije 3. Krajnji korisnik je odgovoran za identifikaciju i klasifikaciju različitih zona i instaliranje odgovarajuće opreme.\nKategorije opreme prema prema ATEX direktivi i IEC standardima\nPrema ATEKS direktivi 2014/34 / EU oprema je razvrstana u dve glavne grupe:\nGrupa I: oprema i sistemi za rudarstvo\nGrupa II: oprema i sistemi za sve ostale primene\nOprema grupe I je podeljena u dve dodatne kategorije prema potreban nivo zaštite:\nKategorija M1: Oprema dizajnirana da obezbedi veoma visok nivo zaštite\nKategorija M2: Oprema dizajnirana da obezbedi visok nivo zaštite\nOprema grupe II je dalje podeljena u tri kategorije prema traženom nivou zaštite:\nKategorija 1: Oprema dizajnirana da obezbedi veoma visok nivo zaštite (za upotrebu u zonama 0 i 20, 1 i 21, 2 i 22)\nKategorija 2: Oprema dizajnirana da obezbedi visok nivo zaštite (za upotrebu u zoni 1 i 21, 2 i 22)\nKategorija 3: Oprema dizajnirana da obezbedi normalan nivo zaštite (za upotrebu u zonama 2 i 22) Poređenje između EPL (nivoa zaštite opreme) definisanog IEC 60079-0 standardom i kategorija i applicatio ns ATEKS direktive su prikazane u tabeli ispod.\nDa bi se izbegla opasnost od eksplozije izazvane izvorom električnog porekla u potencijalno eksplozivnoj atmosferi, mogu se preduzeti različite zaštitne mere:\nupotreba kućišta za kapsuliranje opasnog dela kako bi se ograničile eksplozije u unutrašnjosti samog kućišta;\nizbegavanje kontakta između vrućeg tačke i potencijalno eksplozivna atmosfera intervenirajući čvrsta, tečna ili gasovita tela;\npreduzeti mere za ograničavanje stvaranja opasnih vrućih tačaka, eliminišući mogućnost kvara ili ograničavanje snage sistema tako da nije dovoljno da izazove paljenje.\nSwitches compliant with ATEX directive (.pdf, ENG)\nFD serija prekidača u skladu sa ATEX direktivom\nVarijante sertifikata koje mogu da poseduju ovi prekidači:\nII 3D Ex tc IIIC T80°C Dc\nII 2G Ex ia IIC T6 Gb\nReverzibilan položaj aktuatora\nKod prekidača sa aktuatorom kao polugicom, moguće je pričvrstiti u oba ravanski simetrična položaja. Na ovaj način su moguće dve različite radne ravni aktuatora.\nMogućnost podešavanja okretne poluge\nZa prekidače sa okretnim aktuatorom, polugica aktuatora se može podesiti u koracima od 10 ° u celom opsegu od 360 °. Prenos pozitivnog kretanja je uvek zagarantovan zahvaljujući posebnom geometrijskom spajanju poluge i okretnog vratila, kako je to propisao nemački standard BG-GS-ET-15 za sigurnosne primene.\nGlava sa promenljivom orijentacijom\nZa sve prekidače glava se može rotirati u koracima od 90 °.\nKod prekidača sa okretnom ručicom, jednosmerni rad se može podesiti uklanjanjem četiri vijka glave i rotiranjem unutrašnjeg klipa (osim kontaktnog bloka 16).\nFD serija sigurnosnih prekidača sa odvojenim aktuatoromu skladu sa ATEX direktivom\nFL serija prekidača u skladu sa ATEX direktivom\nFL serija sigurnosnih prekidača sa odvojenim aktuatoromu skladu sa ATEX direktivom\nFM serija prekidača u skladu sa ATEX direktivom\nFL serija sigurnosnih prekidača sa užljebljenom polugicom skladu sa ATEX direktivom\nFA serija prekidača u skladu sa ATEX direktivom\nATEX uvodnica, tehnopolimer\nATEX uvodnica, metal\nII 1D Ex tD A20 IP68


Dijasporske investicije nikad važnije za oporavak ekonomije - Biznis Info\nBy BiznisInfo on\t 02/09/2020 Biznis cafe\n– USAID Projekat Diaspora Invest je otvorio i novi poziv za dodjelu bespovratnih sredstava kompanijama koje nisu starije od tri godine, a čiji su suvlasnici članovi bh. dijaspore ili kompanija ima dokazivo poslovno partnerstvo s članom dijaspore. Imamo već veliki interes za prijave ovog puta, premda je riječ o sedmom pozivu u nizu, što potvrđuje da se trendovi ulaganja nastavljaju. U provedenom istraživanju našeg Projekta koje je realizirano u maju ove godine, od 32 dijasporske investicije, njih 28 je planiralo ili povećati ili zadržati isti broj zaposlenih kao 2019. godine, dok ih je 23 planiralo zadržati ili uvećati nivo ulaganja iz prošle godine – kažu iz USAID Projekta “Diaspora Invest”.\nDa dijaspora želi ulagati u kreativni sektor u Bosni i Hercegovini, potvrđuju primjeri kompanija Poco, Intuitiva, Industrial i Empress.\nDok Intuitiva, brend obuće nastao na osnovu ideje Sabine i Tahira Bisića koji žive i rade u SAD-u, razmišlja o širenju palete proizvoda koje nude na tržištu, iz Empressa je stigao prijedlog logotipa i dizajna njihove nove linije odjeće za baštovanstvo.


Ministarstvo privrede imalo je sporove vredne 54 milijarde dinara, MUP oko 7.000 sporova, a potencijalne obaveze bile su oko 160 miliona dinara. Država je na ime kazni i penala platila više od 120 milijardi dinara ili oko milijardu evra, od 2009. do danas. Pri tome, ovi rashodi imaju tendenciju relativno snažnog povećanja s godinama i predstavljaju rastući rizik za javne finansije, upozoravaju iz Fiskalnog saveta.\nPredstavnici nezavisnog savetodavnog vladinog tela navode da je za kazne i penale na kraju 2010. isplaćeno svega četiri milijarde dinara, a taj iznos je narastao na više od 20 milijardi dinara u 2020. Takođe upozoravaju da bi ovakav trend mogao da se nastavi i u budućnosti.\n– Iako bi ovaj problem mogao da donese velike troškove budžetu u srednjem roku, fiskalna strategija ga ne adresira na pravi način. Strategijom je planirano smanjenje izdvajanja za ostale tekuće rashode u srednjem roku (gde spadaju kazne i penali), što bi se lako moglo pokazati kao preterano optimistična prognoza. Kazne i penali se samo načelno i bez kvantifikacije ubrajaju u rizike, što imajući u vidu njihovu visinu i rastući trend nije opravdano – navodi se u mišljenju na nacrt fiskalne strategije 2022–2024.\nČlanovi Fiskalnog saveta se pozivaju na Državnu revizorsku instituciju, odnosno njen izveštaj o završnom računu za 2019., u kome je objavljeno da postoje 7.764 sudska spora koja se vode u delokrugu 11 ministarstava. Ovi korisnici se pojavljuju kao tužioci ili tužena strana, a potencijalne obaveze su na kraju 2019. bile najmanje 59 milijardi dinara ili oko 500 miliona evra, a potraživanja 3,5 milijardi dinara.\nU Državnoj revizorskoj instituciji kažu za „Politiku” da navedene vrednosti imaju tretman potencijalnih obaveza i potraživanja zbog činjenice da u izveštajnom periodu sporovi nisu okončani i mogu biti veće ili manje vrednosti u zavisnosti od presude nadležnog suda.\nOno što se može pročitati u izveštaju DRI jeste da je samo MUP u tom trenutku imao oko 7.000 sporova, a potencijalne obveze su bile oko 160 miliona dinara. Zatim sledi Ministarstvo rada sa 472 spora, ali nema navedenog iznosa. Međutim, ubedljivo najveće troškove pravi Ministarstvo privrede, koje ima 197 sporova i obaveze od čak 54 milijarde dinara. Ministarstvo građevinarstva, je te godine vodilo 87 procesa vrednih oko tri milijarde dinara. Na spisku su i Ministarstvo finansija sa dva spora, Ministarstvo odbrane, Ministarstvo prosvete i druga.\nNa naše pitanje o kojim procesima je konkretno reč, odgovoreno je da se podaci dobijeni u postupku revizije mogu koristiti samo pri izradi izveštaja i da je neophodno da detaljne informacije zatražimo od korisnika budžeta koje su naveli u izveštaju, kao tužioca ili tužene strane.\nMeđutim, predstavnici Fiskalnog saveta analizirajući izveštaj DRI ukazuju da iako u ovom izveštaju to nije eksplicitno navedeno, naslućuje se da je reč o sporovima pred domaćim sudovima (ne i međunarodnim), što znači da ukupne potencijalne obaveze verovatno mogu biti i drastično veće nego što ova evidencija pokazuje.\n– Strategija prepoznaje problem vrtoglavog rasta ovih rashoda, ističući da je samo po osnovu sudskih presuda u proteklih deset godina Republika Srbija isplatila više od milijardu evra. S druge strane, ovaj dokument ne sadrži nikakve politike koje je vlada preduzela da ove troškove zauzda – upozoravaju iz Fiskalnog saveta. Prema njihovoj oceni vlada bi trebalo da insistira na objedinjavanju svih sudskih sporova koji se vode protiv naše zemlje, njihovoj sistematizaciji i objavljivanju u strateški važnim dokumentima kao što je Fiskalna strategija. To bi podrazumevalo da svi resori u čijem delokrugu su proteklih godina dominantno vođeni procesi (pre svega Ministarstvo privrede, građevinarstva, pravde, unutrašnjih poslova, odbrane i finansija) popišu aktuelne sporove, procene troškove i alociraju ih na godine koje slede.\nU drugom koraku ta evidencija bi trebalo da se sistematizuje i centralizuje, kako bi kreatori ekonomske politike imali jasan uvid u sve potencijalne obaveze po ovom osnovu.\n– U trećem koraku, potrebno je uvesti praksu da se ta evidencija javno objavljuje. Nakon što se svi pobrojani operativni preduslovi ispune, biće moguće donošenje adekvatnih mera da se spreči dalji rast ovih rashoda u godinama koje slede. Veća otvorenost u ovakvom prikazivanju, s jedne strane, povećala bi odgovornost državnih organa da ubuduće prihvataju samo obaveze koje mogu (i treba) da izvrše, a s druge, unapredila bi kredibilitet srednjoročnih fiskalnih projekcija (za neke sporove već sad se zna da će odšteta morati da se plati, što bi trebalo i budžetirati) – navode iz Fiskalnog saveta.\nU Ministarstvu finansija nismo dobili odgovor na kritike i sugestije predstavnika Fiskalnog saveta.\nPrethodni tekstKOGA, BRE, VIŠE ZAJEBAVATE SA TIM “PUT U EU“: Zar nas ne odjebaše sa poglavljima pre neki dan?!\nSledeći tekstMAŠALA, BIĆE ŠUŠKE: NBS dala posao od 10 miliona evra firmi s jednim zaposlenim!


Dogodine u Jerusalimu | Ekspres.net\nMnogima je izgledalo čudno što su u tekstu sporazuma koji su u Vašingtonu prošlog petka potpisali Beograd i Priština sadržane i tačke koje na prvi pogled nemaju nikakve veze ni sa Srbijom ni sa Kosovom.\nReč je, naravno, o tačkama 14 i 16. U ovoj prvoj i Srbija i Kosovo se obavezuju da će „Hezbolah u njegovoj celini označiti kao terorističku organizaciju i da će u potpunosti sprovesti mere za ograničavanje poslovanja i finansijskih aktivnosti Hezbolaha unutar svoje nadležnosti“.\nDruga se u „srpskoj varijanti“ odnosi na malo osetljivije i politički delikatnije pitanje prebacivanja Ambasade Srbije iz Tel Aviva u Jerusalim, što bi prema sporazumu trebalo da se dogodi do 1. jula 2021. godine.\nU „albanskoj varijanti“ pak ona predviđa međusobno priznavanje Izraela i Kosova kao nezavisnih država.\nPovezane vesti – NOVI BROJ EKSPRESA: Nova era\nPitanje koje mnogi postavljaju ovih dana jeste kakve veze Srbija ima sa Hezbolahom i kome je i zbog čega bitno da Srbija svoju ambasadu prebaci u Jerusalim?\nNajprostije, mada su, naravno ova pitanja mnogo komplikovanija, moglo bi da se kaže kako je sve ovo bio deo vezane trgovine, u kojoj je Srbija donekle iskoristila moć jednog od izraelskih lobija.\nSrbija je, dakle, potpisala nešto što je bitno Americi i Izraelu kako bi istovremeno od njih dobila podršku za nešto drugo što je njoj bitno. Zadovoljne bi, reklo bi se, trebalo da budu sve tri države.\nSa druge strane, ono što je značajno, a što donekle daje smisao spominjanju Hezbolaha i vezivanju pitanja međusobnog priznanja Kosova i Izraela za dijalog Beograda i Prištine jeste stavljanje Kosova u kontekst većinski muslimanskih država, što do sad ne samo da nije radila Evropa, već ni Amerika.\nA u budućnosti, ovaj ugao gledanja na stvari mogao bi značajno da utiče na neka važna pitanja.\nNo, ono što je Srbiji bitno u ovom trenutku, bar prema onome što piše u sporazumu/ima, koji su u petak, 4. septembra potpisali Donald Tramp, Aleksandar Vučić i Avdulah Hoti, odnosi se na nekoliko stvari.\nPored ostalog, reč je o podršci za projekte povezivanja centralne Srbije i Kosova, a potom i sa jadranskom obalom, autoputem i železničkom mrežom. Sledeće je jačanje američkog finansijskog prisustva u Srbiji, podrška za „mini-šengen“, međusobno priznavanje diploma i profesionalnih sertifikata, kao i izrada studije izvodljivosti za potrebe deljenja jezera Gazivode kao pouzdanog izvora snabdevanja vodom i energijom.\nIstina jeste da, sa druge strane, na primer premeštanje ambasade u Jerusalim može da izazove neke negativne reakcije, pre svega među muslimanskim zemljama koje nisu priznale nezavisnost Kosova, ali je time istovremeno dobijen Izrael kao saveznik.\nA to je, kako je u sredu ocenio politikolog iz Zagreba Dejan Jović, vrlo dobro za Srbiju.\n„Imati Izrael na svojoj strani za Srbiju je povoljno, bez obzira na to da li će Tramp ostati predsednik Sjedinjenih Američkih Država“, rekao je Jović za N1.\nNa pitanje da li onda time Srbija protiv sebe dobija arapski svet ali i Brisel, Jović kaže da je istovremeno i pitanje „koliko je realno da Srbija uđe u EU, koliko je EU spremna da je primi u svoje članstvo“.\n„Pitanje je ima li Srbija više štete nego koristi”, kaže Jović i ističe da koristi ima i u odnosu na Bosnu i Hercegovinu.\n„Dodik je zatražio takođe da BiH premesti svoju ambasadu u Jerusalim. Ako Bošnjaci to odbiju, onda će odnos Izraela i SAD prema Srbiji biti bolji nego prema Bošnjacima u BiH, a to tektonski može promeniti poziciju Srbije na Balkanu. Posebno što je Hrvatska u ne baš dobrim odnosima sa Izraelom, a hrvatska politika sada zanemaruje pomalo SAD, a okrenuta je više ka Briselu“, rekao je on.\nJović kaže i da nije greška za Srbiju što je uključila Izrael u sporazum iz Vašingtona.\n„Posebno jer je Kosovo označeno kao muslimanska zemlja i stavljena u bliskoistočni kontekst, a ta etiketa sigurno nije draga ni Albancima na Kosovu ni vlastima u BiH“, kaže Jović.\nI mada je vest o tome da je Aleksandar Vučić potpisao da će najkasnije od jula iduće godine Ambasada Srbije u Izraelu biti na novoj, jerusalimskoj adresi, istina je da je ta tema otvorena još u martu.\nGostujući na konferenciji takođe moćne lobističke grupe Američko-izraelskog komiteta za javne poslove (AIPAC), Aleksandar Vučić je najavio tu mogućnost, ne precizirajući, doduše, da će ambasada biti preseljena.\n„Želim da najavim još nešto. U našem regionu imamo veoma složenu situaciju. I trebalo bi da razumete sve teškoće sa kojima se susrećemo. Ali želim da kažem i da pokušavamo da nađemo najbolji mogući način da u Jerusalimu nešto ozvaničimo. I uskoro ćemo otvoriti ne samo kancelariju naše Privredne komore, već ćemo zajedno sa našom Privrednom komorom otvoriti zvaničnu državnu kancelariju u Jerusalimu sa srpskom službenom zastavom koju još ima naša ambasada u Tel Avivu. To je naš način da iskažemo poštovanje prema jevrejskom narodu“, piše u transkriptu Vučićevog obraćanja na konferenciji AIPAC koji je objavljen na zvaničnoj internet prezentaciji predsednika Srbije.\nTe njegove reči na Tviteru je tada pozdravila i Ambasada Izraela u Beogradu, uz „ohrabrenje i ostalima državama da slede isti smer“.\nBaš kao što je AIPAC preko Tvitera zahvalio Donaldu Trampu na postignutom dogovoru prema kojem će Kosovo da normalizuje odnose sa Izraelom i da bude prva većinski muslimanska država koja će da otvori ambasadu u Jerusalimu.\nSa američke strane, odnosno iz vizure Donalda Trampa, predsednik kojeg u novembru čekaju novi izbori ovim sporazumom uspeo je, verovatno, za sebe da pridobije dobar deo jevrejskog lobija u SAD, koji ima veliki uticaj na ishod glasanja. Zbog toga su se u sporazumu verovatno i našle tačke u vezi sa Hezbolahom i prebacivanjem srpske ambasade u Jerusalim, odnosno sa međusobnim priznanjem Izraela i Kosova.\nIzraelskih lobija u Sjedinjenim Američkim Državama ima više. Neki su uz demokrate, mada je više onih koji su se opredelili da podrže republikance.\nZajednički imenitelj su im dve stvari. Prva je da su finansijski veoma moćni. A druga je tzv. dvojna lojalnost – jedna prema zemlji u kojoj glasaju, dakle Americi, a druga prema zemlji koja ispunjava njihove duhovne potrebe, dakle Izraelu.\nPoznavaoci prilika u SAD i odnosa jevrejskih lobija sa američkim državnim strukturama tvrde, takođe, da je ekonomski najmoćniji lobi uz Trampa.\n„Za njih su Soros i ekipa male bebe“, reći će u neformalnom razgovoru za „Ekspres“ čovek blizak diplomatskim krugovima.\nTo nije čudno kada se ima u vidu da je jedan od najvećih Trampovih donatora Šeldon Adelson, milijarder koji stoji na čelu kompanije koja rukovodi najvećim kockarnicama u Las Vegasu, čije se bogatstvo procenjuje na fantastičnih 37 milijardi dolara. To je suma koja je bezmalo ravna srpskom bruto domaćem proizvodu.\nU prethodnoj predsedničkoj kampanji Adelson je Trampu pomogao sa oko 25 miliona dolara, a planirao je da ovogodišnje izborne aktivnosti, prema pisanju britanskog „Gardijana“, pomogne sa čak četiri puta više novca – 100 miliona dolara.\nAdelson inače važi za osobu koja je jedina u stanju da ispiše ček sa devetocifrenom sumom (u pitanju su, dakle, stotine miliona dolara) kojim bi pomogao da Tramp ponovo pobedi na izborima.\nPovezane vesti – Evo šta sve predviđa sporazum iz Vašingtona\nA poslednja vest koja se odnosi na Šeldona Adelsona glasi da je on novi ponosni vlasnik doskorašnje rezidencije američkog ambasadora u Tel Avivu, koja zvrji prazna od kada je diplomatsko predstavništvo Amerike u Izraelu premešteno u Jerusalim pre dve godine.\nU pitanju je, prema pisanju „Džeruzalem posta“, prostrana petosobna rezidencija smeštena na litici iznad Sredozemnog mora, koja je dom američkih ambasadora bila od 60-ih godina prošlog veka.\nKoliku je cenu Adelson platio, nije poznato, ali je sigurno veća od 87 miliona dolara, koliko je bila početna cena na aukciji na kojoj su, pored Adelsona, učestvovala još dva ponuđača.\nUz Adelsona tu je i Džared Kušner, po pisanju stranih medija, trenutno drugi najmoćniji čovek u Beloj kući. Ovaj 39-godišnji biznismen, za razliku od skoro 50 godina starijeg Adelsona, svoju moć ne temelji toliko na bogatstvu od oko 800 miliona dolara, što je, smešno u odnosu na Adelsonove 34 milijarde.\nKušner, međutim, ima nešto što drugi nemaju, a to su porodične veze sa Trampom, s obzirom na to da je oženjen Donaldovom ćerkom Ivankom. Zbog toga je, prema ocenama zapadnih medija, on mnogo više od savetnika američkog predsednika, deo je porodice.\nO tome koliko poverenje Tramp ima u njega svedoči i činjenica da je njemu poverio neke od najdelikatnijih zadataka, od rešavanja izraelsko-palestinskog spora, do borbe protiv koronavirusa.\nKušner, osim porodičnih veza, ima i veoma jake druge, uglavnom poslovne i političke veze, koje se ne libi da koristi kako bi ispunio zadatke koji mu se postavljaju.\nTrampov zet je, tako, na primer, strateško partnerstvo sa izraelskim premijerom Benjaminom Netanjahuom stvorio još tokom Trampove kampanje za republikanskog predsedničkog kandidata pre pet godina.\nDanas je zato Kušnerova ključna misija rešavanje palestinskog pitanja, da istovremeno osigura bezbednost Izraela, ali i da pronađe rešenje za Palestince, odnosno da ih dovede pred svršen čin, kako bi prihvatili njegovo rešenje za Izrael i Palestinu, predstavljeno početkom godine. A u tome Kušner ima još saveznika, pre svega Muhameda ben Zajida el Nahjana, princa i prestolonaslednika Ujedinjenih Arapskih Emirata, koji je njegov poslovni partner i prisni prijatelj, kao i budućeg kralja Saudijske Arabije Muhameda ibn Salmana.\nOsnovno pitanje je, dakle, može li Srbija svoju spoljnopolitičku poziciju, posebno kada je reč o Kosovu, da poboljša lobiranjem kod američkih Jevreja i još boljim odnosima sa državom Izrael? Odgovor sigurno nećemo saznati pre američkih predsedničkih izbora. Poznavaoci prilika u Americi ocenjuju da su za to šanse veće ukoliko na njima ponovo pobedi Tramp, koji, kako ocenjuju, više odgovara srpskoj poziciji danas. Pitanje je, naravno, hoće li Beograd to umeti da iskoristi.\nJevrejska snaga u SAD\nPočetkom osamdesetih godina prošlog veka u SAD je živelo skoro šest miliona Jevreja, dva puta više nego što ih je tada živelo u Izraelu. Danas u Izraelu živi osam i po miliona stanovnika, u SAD živi oko osam miliona Jevreja. Mnoge presudne bitke za Izrael i oko Izraela i dalje se, međutim, vode daleko od Izraela, u SAD.\nProsečna porodica američkih Jevreja ima prihode koji su za 75 odsto veći od prihoda američke porodice. Nijedna jevrejska zajednica u istoriji nije bila tako brojna, dobrostojeća, uticajna i sigurna kao američki Jevreji poslednjih šezdeset godina.\nJoš 1953. godine svaki šesti američki Jevrejin imao je fakultetsko obrazovanje, nasuprot svakom dvadesetom Amerikancu koji nije bio Jevrejin. Pre četrdeset godina američki Jevreji stari između 25 i 34 godine imali su već iza sebe u proseku 16 godina školovanja, dok su Ameroitalijani ili Irci imali po 12,5 godina školovanja. Jevreji su u SAD bili, ili su još uvek, vlasnici i izdavači najuticajnijih novina, okosnica finansijskog sistema, osnivači najvećih robnih kuća, najveći televizijski i holivudski magnati, istaknuti političari, naučnici, glumci, pisci…\nSavetnički bračni par\nBračni par Džared Kušner – Ivanka Tramp, koliko god potcenjivali njihove političke poduhvate, ima značajnu ulogu u američkoj administraciji. I možda još važnije, veliko poverenje prvog čoveka Amerike. Oni su jedina konstanta u Beloj kući, u kojoj su od početka Trampovog mandata smenjeni brojni savetnici i saradnici.\nPo zvaničnoj funkciji Ivanka Tramp je viša savetnica predsednika. Ona prisustvuje najvažnijim sastancima u Vašingtonu, a u kampanji je pomagala Trampu da prikupi glasove mlađe populacije i žena. Međutim, njoj se pripisuje i zasluga za ohrabrivanje američkog predsednika da naredi raketiranje Sirije zbog navodnog korišćenja hemijskog oružja, ali i uticanje na njega da ublaži migrantsku politiku na granici sa Meksikom. Ipak, kao veliki borac protiv globalnog zagrevanja, nije uspela da ubedi oca da ne povuče SAD iz Pariskog klimatskog sporazuma. Ivanka Tramp je pokrenula i globalnu inicijativu ženskog biznisa za koju je prikupila 50 milijardi američkih dolara. Putovala je u Afriku, Indiju i Evropu gde je promovisala ove ideje.\nI njen suprug Džared Kušner u predizbornoj kampanji za predsedničke izbore u SAD 2016. igrao je ključnu ulogu posrednika u odnosima Trampovog tima sa stranim zemljama. Omogućio je organizovanje sastanka s japanskim premijerom Šinzom Abeom, kao i sa predsednikom Meksika Enrikeom Penjom Nijetom, a pred Predstavničkim domom američkog Kongresa svojevremeno je saslušan o kontaktima sa ruskim zvaničnicima.\nSpecijalni tužilac Robert Muler napisao je u svom konačnom izveštaju o ruskom mešanju u predsedničke izbore da je Kušner prisustvovao sastanku u „Tramp kuli“ sa ruskim ambasadorom Sergejem Kisljakom, neposredno nakon izbora 2016. godine. Na sastanku su razgovarali o poboljšanju odnosa između SAD i Rusije, o tome da bi trebalo obezbediti siguran kanal komunikacije dve države i razmatrali kakvu politiku prema Siriji treba da vode Sjedinjene Države.\nTramp toliko veruje Ivanki i Kušneru da im je, kako pišu američki mediji, dozvolio da prisustvuju njegovom privatnom susretu sa severnokorejskim liderom Kim Džong Unom na samitu G20 u Osaki prošle godine.\nTags Aleksandar Vučićambasada SrbijeAvdulah HotiBeograd i PrištinaDonald TampHezbolahizraeljerusalimjevrejski lobikosovoSjedinjene američke državesporazum u VašingtonuTel Aviv\nNASTAVAK DIJALOGA: Brisel očekuje Vučića i Hotija 12. jula? HOTI: Ne postoji tehnički, već samo dijalog o međusobnom priznavanju NOVI BROJ EKSPRESA: Nova era INTERVJU NEZIR KRAKI: Priština nije imala mnogo izbora


Mlječni proizvodi mogu negativno da utiču na zdravlje - BIGportal.ba\nMlječni proizvodi mogu negativno da utiču na zdravlje\n8 Decembra, 2019 8 Decembra, 2019 0177\nU poređenju s ljudima koji su unosili najmanje mlečnih proizvoda, prosečno 0,8 porcija dnevno, oni koji su konzumirali najviše mlečnih proizvoda, prosečno 4,2 porcije dnevno, imali su 7 odsto veće šanse da umru tokom posmatranog razdoblja.\nPorcija se odnosi 1,3 dcl mleka ili jogurta ili 40 do 55 grama sira zavisno od toga je li svež ili prerađen.\n“Ukupni unos mlečnih proizvoda nije bio povezan s manjim rizikom od ukupnog mortaliteta”, napisao je tim predvođen autorom Mingom Dingom s harvardske škole javnog zdravlja u Bostonu u časopisu BMJ.\nNeka ranija istraživanja povezivala su konzumiranje mlečnih proizvoda s nešto nižim rizikom od niza zdravstvenih problema među kojima su i povišeni krvni pritisak, dijabetes, srčane bolesti i neke vrste karcinoma, navode autori istraživanja. Ali i povećana konzumacija mlečnih proizvoda bila je povezana s povećanim rizikom od nekih vrsta karcinoma.\nMlečni se proizvodi mnogo konzumiraju širom sveta i važan su izvor belančevina, vitamina D i kalcijuma, navode autori istraživanja. Mlečni proizvodi takođe mogu da sadrže zasićene masti i holesterol koji mogu negativno da utiču na zdravlje, ističu naučnici.\nIako studija ima ograničenja, jer ispitanici ne predstavljaju reprezentativni uzorak čitavog stanovništva, rezultati sugerišu da umerena konzumacija mlečnih prozivoda može da omogući duži život, zavisno od toga šta je još u ishrani ljudi, zaključuje tim.\n“Dve porcije dnevno mlečnih proizvoda povezane su s najmanjim kardiovaskularnim mortalitetom, ali veći unos od toga povezan je s nešto višim mortalitetom posebno od karcinoma”, zaključuju naučnici.


Haradinaj: Čuo sam za ideju o podeli Kosova - Sputnjik Srbija\n05:23 21 Jul 2019\nHaradinaj: Čuo sam za ideju o podeli Kosova\n12:33 03.05.2018 (osveženo 13:09 03.05.2018) Preuzmite kraći link\nKosovski premijer Ramuš Haradinaj izjavio je danas da mu nije poznato da predsednik privremenih kosovskih institucija, Hašim Tači i predsednik Srbije Aleksandar Vučić vode tajne pregovore o podeli kosovske teritorije.\nHaradinaj je u parlamentu, na pitanje zamenika predsednika opozicionog DSK Dritona Selmanaja da li je svestan da Vučić i Tači vode tajne razgovore o podeli Kosova, rekao da je dijalog sa Beogradom „osetljivo pitanje“ i da je zato predlog platforme o dijalogu dostavljen parlamentu, te da je za to sada nadležna Skupština, a ne Vlada, odnosno premijer.\n„Imamo redovne konsultacije sa predsednikom, i ja sam zainteresovan za dnevni red dijaloga, ne znam da je bilo tajnih razgovora. Pomenuta je podela (Kosova) od donosilaca odluka, ali pre svega kao ideja koja može doći od Srbije. Moj stav o tom pitanju je jasan, to bi bila tragedija, i ja taj stav nisam promenio. Molio sam političke partije da ne brinu i rekao da je upravo to razlog zbog kog je predložena platforma za dijalog koja je dostavljena parlamentu i više nije posao Vlade, već vaš“, rekao je Haradinaj, preneo je portal „Ljajmi“.


ODSELILI SU SE I OSTAVILI KUČE SAMO BEZ HRANE I VODE (VIDEO) - Radio Balkan Seher Mahala\nDešava se da porodica pri preseljenju ne može da povede svoje ljubimce sa sobom i da takve životinje zavšre u azilima ili udomljeni kod drugih porodica.\nMeđutim, nažalost nekada se dešava da životinje ostave same da se snalaze kako znaju i umeju. Ovo je posebno teško za pse i mačke koje su odrasli u domu i ne umeju da snađu sami na „ulici“.\nUpravo na videu ispod možete videti jedan takav primer gde su se vlasnici odselili i ostavili kucu samu. Dobri ljudi su uspeli da privole kucu da izađe iz skloništa i odveli su je na sigurno. Sada je deo njihove porodice i vrlo je srećna.\nRelated Topics:LjubimacNapustili psapaszivotinje


Radio România Internaţional/ Vesti/ Vesti 11.09.2019\nPremijerka Rumunije, Viorika Dančila, predložila je šest novih ministara za životnu sredinu, energetiku, unutrašnjost, obrazovanje, za odnose sa Parlamentom i potpredsednika Vlade za ekonomska pitanja.\nPremijerka Rumunije, Viorika Dančila, predložila je šest novih ministara: za životnu sredinu, energetiku, unutrašnje poslove, obrazovanje, za odnose sa Parlamentom i potpredsednika Vlade za ekonomska pitanja. Od šest predloga tri su članovi Alijanse liberala i demokrata (ALDE), bivšeg mlađeg partnera u vladi, koja je u avgustu odlučila da se povuče iz Vlade i pređe u opoziciju. Viorika Dančila je istakla da veoma ceni one članove Alijanse liberala i demokrata (ALDE) koji su, iznad ličnog interesa ili političkih stavova, shvatili da je Rumuniji potrebna stabilnost. Izvori iz Socijaldemokratske partije (PSD) su prethodno kazali da ako trojica predstavnika Alijanse liberala i demokrata (ALDE) prihvataju portfelje, nije potrebno izglasavanje u Parlamentu, kao što su zatražili Predesdnik i parlamentarna opozicija. Štaviše, nakon što je Premijerka u sredu saopštila imena novih predloženih ministara, predsednik Nacionalne liberalne stranke (PNL) Ludovik Orban rekao je da premijerka Viorika Dančila odbijanjem da od Parlamenta traži izglasavanje rekonstruisane vlade krši Osnovni zakon i da je aktuelna vlada nezakonita.\nRumunski ministar odbrane Gabrijel Leš sastao se danas, u Skoplju, sa njegovom koleginicom, ministrom odbrane Severne Makedonije, Radmilom Sekerinska-Jankovska. Tokom sastanka razgovaralo se o razvoju bilateralne odbrambene saradnje, u kontekstu u kojem se proces pristupanja Republike Makedonije NATO, započet 2008., na samitu u Bukureštu, bliži kraju, i na taj način Severna Makedonija će postati 30. saveznička država. Ministri odbrane dveju zemalja razgovarali su i o nizu pitanja koja se tiču međunarodne bezbednosti, o merama za borbu protiv terorizma, o regionalnoj stabilnosti i bezbednosti, kao i saradnji u okviru regionalnih inicijativa.\nTeroristički napadi od 11. septembra 2001. predstavljaju tragediju koja je odnela hiljade života i uzdrmala ceo svet - rekla je, u sredu, rumunska premijerka Viorika Dančila na društvenoj mreži. Takođe u sredu, rumunski senatori održali su minut ćutanja u znak sećanja na žrtve napada. Oni su smatrani najkrvavijim u istoriji. Podsećamo da su pre 18 godina, 19 terorista iz mreže Al-Kaide koji su oteli četiri putnička aviona kako bi ih koristili kao projektile protiv vodećih zgrada u SAD-u, ubili skoro 3.000 osoba uključujući Rumune. Broj žrtava, koje su udisale toksične materije u to vreme, povećao se u godinama koje su usledile.\nU Rumuniji je godišnja stopa inflacije u avgustu opala, sa 4,1% u julu, na 3,9%,. Prema podacima Nacionalnog zavoda za statistiku, neprehrambena roba poskupela je je za 2,98%, prehrambeni proizvodi za 5,02%, a cena usluga je zabeležila napredak od 4,23%. Prema izveštaju o inflaciji, Nacionalna banka Rumunije, procenjuje da će godišnja stopa inflacije biti 4,2% na kraju tekuće godine, 3,4% u decembru 2020. i 3,3% u drugom kvartalu 2021. godine,\nStalna izborna komisija dostavila je Vladi nacrt hitne uredbe kojim je predviđeno da se rok za registraciju rumunskih državljana u svojstvu glasača u inostranstvu zaključuje 15. septembra 2019. Prema rečima premijerke Viorike Dančila, ovaj će biti dostavljen Vladi na usvajanje, po hitnom postupku, na sednici od četvrtka. U tim okolnostima, rukovodstvo Stalne izborne komisije je odlučilo da se rumunski državljani mogu i dalje prijaviti za glasanje ili dopisno glasanje na predsedničkim izborima na veb stranici. Sreda je bila poslednji dan kada su rumunski državljani koji žele glasati u inostranstvu na predsedničkim izborima od 10. i 24. novembra mogli da se registruju na sajtu www.votstrainatate.ro. Do utorka je pristiglo oko 28.400 zahteva za glasanje na biračkim mestima i oko 29.800 zahteva za dopisno glasanje.


Kreditni rejting BiH i dalje stabilan\nMeđunarodna agencija za kreditni rejting Standard & Poor's je objavila prvi godišnji izvještaj o kreditnom rejtingu BiH.\nU kontekstu globalne finansijske i ekonomske krize i padajućeg trenda rejtinga mnogih vlada, održivost i stabilnost kreditnog rejtinga BiH na istom nivou, 'B+' sa stabilnim izgledima, koji je dodijeljen BiH 22. decembra 2008. godine, predstavlja ohrabrujući i pozitivan znak.\nU izvještaju se daje detaljan pregled svih faktora koji argumentuju kreditni rejting. Evidentno usporen, ali i dalje srednjoročno potencijalno jak ekonomski rast kao i perspektiva evropskih integracija uz prioritetno servisiranje vanjskog duga i monetarnu stabilnost baziranu na aranžmanu valutnog odbora, faktori su stabilnosti rejtinga BiH koji kombinovano ublažavaju rizike efekata globalne krize tržišta i uticaja na finansijsku stabilnost i javne finansije BiH. Rizik u finansijskom sektoru BiH, iako prisutan, manjeg je intenziteta nego u regiji. Istovremeno, u kontekstu naglašeno opreznog analitičkog pristupa rejting agencija, u izvještaju se daju oprezne projekcije ekonomskog rasta i analiziraju ozbiljni politički i ekonomski izazovi s kojima se BiH suočava.\nUbrzanje strukturalnih reformi bi povećalo ekonomski rast i izvozni potencijal, kao i poboljšanje kreditne sposobnosti. Budući da složen politički i institucionalni sistem dovodi do čestih političkih zastoja i otežava proces donošenja odluka, ključno je dalje jačanje institucija i unapređenje dijaloga o pitanju ustava. Iako se uspostavljanje Fiskalnog vijeća smatra pozitivnim mehanizmom fiskalne politike, negativna predviđanja se direktno odnose na još uvijek slab okvir fiskalnog upravljanja i nisku fiskalnu fleksibilnost uz pritisak ogromne javne potrošnje. Nedovoljna fiskalna disciplina ili slabljenje vanjske likvidnosti ispod sadašnjih prognoza predstavljaju glavne rizike za rejting BiH.\nMonetarna politika po aranžmanu valutnog odbora je ocijenjena kao jak sigurnosni i stabilizirajući mehanizam u finansijskoj krizi, a striktne prudencijalne mjere, kao što su pravila usklađivanja ročnosti i adekvatne rezerve, doprinose stabilnosti bankarskog sistema.\nPrognoza stabilnog rejtinga BiH se bazira na balansu između potencijalno jakog rasta i poboljšane perspektive procesa integracije u EU, s jedne strane i rizika za ekonomiju u svjetlu kriza na svjetskim kreditnim tržištima, s druge strane.\nPoboljšanje rejtinga BiH će direktno korespondirati s dinamkom reformi i napretka u jačanju institucija i procesu pridruživanja EU, uz vođenje zdravih makroekonomskih politika.


Košarkaš Partizana Aleksandar Pavlović rekao je da je njegov tim protiv Bajern Minhena shvatio jako ozbiljno i da je zato pobedio 70:55 , a pohvalio je i domaću publiku, pred kojom igra prvi put...\nVujošević: Ne damo titulu!\nTrener košarkaša Partizana Duško Vujošević pohvalio je pristup igrača Radničkog iz Kragujevca i rekao da je zadovoljan pobedom svog tima.\nmozzartsport.com, mondo.rs 0 komentara\nEvroliga: Tomić MVP, Srbi blistaju!\n11:09 >> 11:24\nVujošević: Bogdanović izrasta u velikog igrača!\nTrener Partizana Duško Vujošević rekao je da su njegovi košarkaši dali maksimum u porazu od Galatasaraja.


Savjet Agencije za sprječavanje korupcije održao 36. sjednicu\nSavjet ASK je razmatrao Plan rada Savjeta ASK za 2017. godinu\nNa sjednici je konstatovano da je Savjet, od početka rada Agencije, realizovao zakonske nadležnosti koje se odnose na usvajanje podzakonskih i drugih akta, kao i aktivnosti na stvaranju organizacionih i tehničkih preduslova za početak rada Agencije, te jačanja povjerenja javnosti u njen rad.\nU skladu sa zakonskim ovlašćenjima, u narednom periodu, Savjet će donositi inicijative za unapređenje rada Agencije za sprječavanje korupcije.\nPosebna pažnja u narednoj godini biće posvećena unapređenju institucionalnog i normativnog antikorupcijskog okvira, kao i edukaciji oragana vlasti u odnosu na obaveze predviđene Zakonom o sprječavanju korupcije, Zakonom o finansiranju političkih subjekata i izbornih kampanja i Zakonom o lobiranju.\nAktivnosti Savjeta biće usmjerene i na uspostavljanje saradnje sa međunarodnim, regionalnim i domaćim institucijama, u cilju razmjene iskustava i moguće saradnje na operativnom nivou.\nS tim u vezi, početkom naredne godine formiraće radno tijelo sa zadatkom da sačini okvirnu Analizu ukupnog normativnog i institucionalnog antikorupcijskog okvira kao jedan od najznačajnijih strateških ciljeva svog rada u narednom periodu.\nZapisnik sa 36. sjednice Savjeta ASK


Kanton Sarajevo priprema zakon o socijalnom poduzetništvu – TVSA.BA\nSrijeda, 18 Maja, 2022 10:44\nNaslovna/Vijesti/Sarajevo/Kanton Sarajevo priprema zakon o socijalnom poduzetništvu\nČetvrtak, 15 Oktobra 2020, 8:11\nKanton Sarajevo započeo je pripreme na izradi prednacrta Zakona o socijalnom poduzetništvu KS, a riječ je o dokumentu, planiranom strategijom razvoja Kantona Sarajevo.\nCilj zakona je podsticaj zapošljavanja teže zapošljivih kategorija stanovništva, među kojima su osobe sa invaliditetom, osobe iznad 50 godina koje su dugo vremena na biroima za zapošljavanje, žene, mladi te boračka populacija.\nStručna savjetnica u Ministarstvu za rad, socijalnu politiku, raseljene osobe i izbjeglice KS Rada Lukić najavila je da će novi zakon osigurati sistemsko rješenje i nadogradnju kompletnog pravnog okvira za lakše zapošljavanje tih kategorija stanovništva, kao i primjenu prava u segmentu socijalnog poduzetništva.\nTekst zakona predviđa jasno definiranje socijalnog preduzeća, kao i formiranje registra socijalnih poduzetnika na području KS, kao baze za kreiranje programa podrške i mjera olakšica za ta preduzeća, u skladu sa njihovim specifičnim potrebama.\nPredviđeno je, između ostalog, i formiranje Centra za socijalno poduzetništvo u KS-u, gdje će se pružati stručna i savjetodavna podrška za pokretanje biznisa, prekvalifikacije i dokvalifikacije…\nO tome je razgovarano na debati o temi “Socijalno poduzetništvo i mogućnosti zapošljavanja” koje je organizirao Centar za razvoj društvenog preduzetništva (CDP) „Globus”, uz podršku Ambasade Kraljevine Holandije u BiH, u okviru projekta Agenda za socijalno preduzetništvo.\nKoordinatorica u CDP-u Anita Šimundža istakla je da u Kantonu Sarajevo i BiH postoje brojni primjeri uspješnog rada u segmentu socijalnog poduzetništva, ali da je vrlo važno da institucije sistema prepoznaju ovaj oblik djelovanja i kreiraju jedinstven zakonski okvir.\nNavela je da je ova organizacija, kroz navedeni projekt, podržala pet poslovnih subjekata koji funkcioniraju po principima socijalnog preduzetništva.\nOsim predstavnika Kantona Sarajevo i CDP-a, debati su prisustvovali i predstavnici organizacija civilnog društva, socijalnih preduzeća i eksperata za ovu oblast, kao i predstavnici Holandske ambasade, saopćeno je iz Službe za protokol i press KS-a.


Konkurs za direktora RTS do 5. februara, Bujošević može ponovo da se kandiduje\nAktuelnom direktoru javnog servisa Srbije Draganu Bujoševiću petogodišnji mandat ističe 5. maja, a u skladu sa Zakonom o javnim servisima i opštim aktima RTS konkurs za novog direktora treba da se objavi tri meseca pre isteka njegovog mandata. Odluku o raspisivanju javnog konkursa doneće Upravni odbor RTS.\nNa pitanje Danasa da li Bujošević može ponovo konkurisati za isto mesto, imajući u vidu da je pre godinu dana ispunio uslov za penziju, generalni sekretar RTS Stanislav Veljković kaže da osobe koje su u penziji ili su stekle uslov za starosnu penziju mogu da konkurišu za generalnog direktora ukoliko ispunjavaju uslove propisane Zakonom o javnim medijskim servisima i Statutom RTS.\nNa konkurs za direktora RTS se 2015. godine prijavilo 26 kandidata, a formalno-pravne uslove ispunilo je njih 11. Osim Bujoševića, kandidati koji su tada ispunjavali uslove bili su Aleksandar Avramović, Emin Golubović, Mladen Dražetin, Dragan Đukić, Vilibald Erić, Dragan Karadžić, Sandra Keser, Mioljub Krsmanović, Aleksandar Milutinović i Aleksandar Crkvenjakov.\nUslovi koje kandidati za direktora RTS moraju da ispunjavaju su da imaju državljanstvo Srbije, prebivalište na teritoriji Srbije, da imaju visoku stručnu spremu, da su "ugledni stručnjaci iz oblasti koje su od značaja za obavljanje poslova ustanove javnog medijskog servisa" i da imaju najmanje deset godina radnog iskustva na rukovodećim poslovima.\nViše iz ove kategorije « Agencija za borbu protiv korupcije poziva funkcionere da podnesu izveštaj Širom Srbije dočekana Srpska nova godina »


Pristao na manju platu i budžet? - Sport - Dnevni list Danas\nPočetna » Sport » Pristao na manju platu i budžet?\nFenerbahče na putu da ubedi Željka Obradovića da ostane u Istanbulu\n0Piše: N. M. 19. juna 2020. 21.22 Izmenjeno: 21.22\nZbog nagomilanih dugova iz ne tako davne prošlosti, koji su multiplikovani pandemijom korona virusa, Fenerbahče je naprosto prinuđen da drastično smanji budžet za narednu sezonu.\nKao neko ko je od 2013. i dolaska u azijski deo Istanbula zapravo arhitekta svih sjajnih rezultata „kanarinaca“ Obradović je bio u velikoj nedoumici da li da nastavi saradnju sa klubom.\nTokom pandemije odlučio je da se vrati u Srbiju, vreme izolacije provede u Beogradu, i tek nakon smirivanja situacije otputuje u Istanbul kako bi se uverio u plan turskog velikana za iduću takmičarsku godinu.\nIako je delovalo da do dogovora neće doći, Ali Koč, predsednik Fenera, po svemu sudeći uspeo je da uveri popularnog Žoca u perspektivnost projekta.\nPrema pisanju turskih medija, srpski stručnjak trebalo bi da potpiše trogodišnji ugovor uz drastično umanjenje plate i budžeta za narednu takmičarsku godinu.\nNaime, Obradović je prema starom ugovoru godišnje zarađivao tri miliona evra; svestan situacije u kojoj se nalazi jedini turski osvajač Evrolige (2017), najbolji evropski trener svih vremena pristao je na drastično umanjenje i platu u narednoj sezoni od 1,6 miliona evra.\nIstovremeno, budžet kluba, umesto standardnih 35 do 40 miliona evra po sezoni, u takmičarskoj 2020/21. ne bi trebalo da premaši 20 miliona evropskih novčanica.\nTo će posledično značiti i da će pojedini nosioci igre poput Kostasa Slukasa morati da pristanu na osetno revidiranje ugovora, u suprotnom, sigurno će doći do raskida saradnje.\nObradović je prilikom trodnevnih pregovora pokazao spremnost da napravi novu selekciju igrača i od starosedelaca zadrži najviše trojicu-četvoricu igrača.\nAkcenat će najverovatnije biti na ostanku De Koloa, Kalinića, Mahmutoglua, Datomea i Veselog (Kostas Slukas ima daleko unosniju ponudu Olimpijakosa, u kojem je igrački stasao pre nego što je prešao u Fenerbahče).\nFener: Još čekamo\nFenerbahče se oglasio povodom pregovora sa trenerom Željkom Obradovićem.\n„Pregovori za novu sezonu između trenera Željka Obradovića i predsednika Alija Koča su završeni. Naš cenjeni trener Obradović je napustio Istanbul i objaviće svoju odluku klubu početkom naredne nedelje, nakon što sve razmotri sa svojom porodicom. Mi ćemo obavestiti javnost o njegovoj odluci u narednim danima“, sadržaj je saopštenja turskog velikana.